Gruško: Rusija — garant energetske bezbednosti u Evropi - Sputnjik Srbija\n11:33 30.06.2018 Preuzmite kraći link\nKomentarišući situaciju u vezi sa „Severnim tokom 2“ i pozive Vašingtona Evropljanima da odbiju da učestvuju u tom projektu, Gruško je rekao da „ako se govori o američkim ambicijama da se osigura takva bezbednost, onda treba reči da je trenutni udeo američkih sirovina u evropskom gasnom balansu samo oko dva odsto“.\nOn je istakao da neke zemlje pokušavaju maksimalno da ispolitizuju ekonomsku saradnju kako bi izvukle određene dividende ili ojačale svoju poziciju u zapadnim udruženjima.\n„Oduvek smo polazili od pretpostavke da ekonomska saradnja treba da bude zasnovana na ekonomskim faktorima, da je neophodno da se radi na tome da se maksimalno depolitizuje takva saradnja i isključi uticaj bilo kojih geopolitičkih faktora“, rekao je zamenik ministra.\nSAD su više puta tražile od evropskih zemalja da prekinu učešće u „Severnom toku 2“ i pretile sankcijama za one koji to ne učine. Tako je američki državni sekretar Majk Pompeo izjavio da SAD aktivno rade sa evropskim državama i preduzećima kako bi ih ubedile da napuste izgradnju gasovoda.\nDozvole za izgradnju već su dale Nemačka, Finska i Švedska. Izvršilac projekta „Nord strim 2 AG“ u narednim mesecima takođe čeka dozvole od Danske, ali je u utorak objavljeno da vlasti te zemlje nameravaju da odlože realizaciju projekta. Prema rečima danskog premijera Larsa Luke Rasmusena, o toj ideji treba razgovarati na evropskom nivou.\nTa odluka je objavljena nakon što je američki Stejt department izrazio nadu da će EU „samostalno prekinuti“ izgradnju „Severnog toka 2“ ili „preformatirati“ plan za izgradnju gasovoda koji je predložila Rusija.\ngasovod, energetska bezbednost, Severni tok 2, Aleksandar Gruško, Rusija, SAD


Ovlašćenja i realna moć | VAmedia - info portal\n01/06/2017 01/06/2017 Нема коментара на Ovlašćenja i realna moć\nPredsednik nema zakonodavnu ili izvršnu vlast. Međutim, sve zakone koje donese Skupština on mora da proglasi. Predsednik ima pravo da vrati zakon Skupštini na ponovno razmatranje, ali tu ipak poslednju reč ima Skupština – ako se opet izglasa zakon, predsednik više ne može da ga vrati, odnosno dužan je da proglasi ponovno izglasani zakon.\nPredsednik predstavlja zemlju u inostranstvu. On postavlja i opoziva ukazom ambasadore Srbije na osnovu predloga Vlade, prima akreditivna i opozivna pisma stranih diplomatskih predstavnika, daje pomilovanja i odlikovanja….\nVučić je polaganjem zakletve postao i vrhovni komandant oružanih snaga Srbije – u skladu sa zakonom postavljaće, unapređivaće ili će razrešavati oficire Vojske Srbije.


Arena NAOCARE TRACKS 92341-11 cena, cene Srbija, prodaja Beograd Novi Sad Niš\nArena NAOCARE TRACKS 92341-11 cene\nEPonuda nije internet prodavnica već Vam omogućava da brzo i lako nađete Arena NAOCARE TRACKS 92341-11 po najjeftinijoj ceni. Naš cilj je da kupci budu što bolje informisani o ponudi Arena NAOCARE TRACKS 92341-11 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena NAOCARE TRACKS 92341-11 sa PRODAVCEM. EPonuda ne može da garantuje potpunu tačnost specifikacije i slika za Arena NAOCARE TRACKS 92341-11. Pre kupovine, podatke za Arena NAOCARE TRACKS 92341-11 proverite na sajtu PROIZVOĐAČA.


KEDS Academy otvara vrata za devetu generaciju - KEDS Keds\nOd danas, 27. oktobra, počinje prijava za studente i učenike koji žele da budu deo programa KEDS akademije.\nOvaj program, koji finansira i podržava KEDS, razvijen je u saradnji sa Univerzitetom Bogazici iz Turske.\nTakođe već 9 godina, KEDS ima sporazum o saradnji za program KEDS Akademije sa Prištinskim univerzitetom „Hasan Priština“ i Ministarstvom obrazovanja, nauke i tehnologije na Kosovu.\nRazmena međunarodnih iskustava profesora ovog univerziteta, kao i stručnjaka KEDS-a iz različitih aktivnosti koje su deo ovog programa, biće izuzetno iskustvo za studente učesnike.\nAkademija KEDS nudi dva odvojena programa ali se oba bave razvojem znanja/veština iz elektroenergetskog sistema na Kosovu.\nOvi programi uključuju program Liderstvo (Budući lideri) za studente Univerziteta u Prištini i program Industrijski tehničar za učenike srednjih stručnih/tehničkih škola na Kosovu.\nProgram liderstva takođe uključuje module o efektivnoj komunikaciji i veštinama liderstva, sajber bezbednosti, poslovnoj inteligenciji za poslovnu izvrsnost itd.\nDok će se u industrijsko tehničkom programu studenti obučavati o glavnim konceptima razvoja energetike, upravljanja životnom sredinom i globalizacije, tehnički programi sa posebnim naglaskom u oblasti energetike.\nTakođe, deo programa biće i moduli za razvoj mekih veština, uključujući komunikaciju sa potrošačima i razvoj profesionalnih veština u različitim oblastima, u zavisnosti od potreba kompanije.\nTokom jedne godine trajanja programa KEDS akademije, studenti će pohađati predavanja, kao i obavljati praksu u različitim odeljenjima kompanije.\nDeo programa KEDS akademije je angažovanje studenata na praksi u trajanju od 4 meseca.\nNa kraju programa, učesnici će biti ocenjeni za postignuća u svim fazama programa i na osnovu prikazanog rezultata imati priliku da se zaposle u KEDS-u.\nJoš jedna važna informacija za studente je da moduli obuke koji se nude u okviru programa KEDS akademije, omogućavaju im da dobiju ECTS kredite sa Univerziteta Bogazici, što podrazumeva module koji su ekvivalentni predmetima/izbornim predmetima u okviru univerzitetskog programa koji se prenose u ocene.\nStvaranje lidera sutrašnjice je misija KEDS akademije, koja menja ne samo živote stotina mladih ljudi koji su deo programa, već i pomaže preduzećima i kompanijama da pronađu profesionalne mlade ljude u sličnim oblastima, istovremeno podstičući njihovo zapošljavanje. u domaće i međunarodno tržište.\nDo sada je preko 400 studenata i učenika dobilo sertifikat od KEDS Akademije, dok je više od polovine uspešnih učesnika zaposleno u KEDS-u.\nKao i svake godine, prijava za KEDS akademiju je besplatna, sve što treba da uradite je da ispunite tražene kriterijume, koji uključuju znanje engleskog jezika za studente Univerziteta, korišćenje informacionih tehnologija i prosek ocena.\nZainteresovane strane se podstiču da posete veb stranicu KEDS-a i naše društvene mreže, da saznaju više o važnim detaljima o procedurama prijave.\nPrijava će biti otvorena do 12. novembra 2021. godine.


BANJALUKA - Budući da je u pripremi zakon koji reguliše oblast vantjelesne oplodnje, koja je sada u RS obuhvaćena pravilnikom, biće pokrenuta inicijativa da se ukine starosni cenzus te da se ženama koje imaju iznad 40 godina omoguće ista prava kao i onim mlađim.\nVanja Lakić, banjalučki advokat, smatra to diskriminatorskim i, kako je potvrdila za "Nezavisne", već u toku ove sedmice će proslijediti Ustavnom sudu RS inicijativu da se svim ženama daju ista prava bez obzira na godine, a nju su podržale brojne žene koje se bore sa sterilitetom jer koliko god godina da imaju, sve ih, kako kažu, veže isti cilj - da se ostvare u ulozi majke.\n"Sadašnji pravilnik je neustavan jer ima član koji kaže da žene preko 42 godine mogu dobiti besplatnu vantjelesnu oplodnju pod uslovom da dokažu da su rodile živo dijete i to je diskriminacija žena, a Ustav ne dozvoljava nikakav vid diskriminacije. Moja inicijativa će se odnositi na te članove koji diskriminišu žene, jer sve žene moraju po Ustavu imati pravo na besplatnu vantjelesnu oplodnju", kaže Lakićeva za "Nezavisne".\n"Jako me to razljutilo. To nije ni zakonom regulisano, već pravilnikom. Ako žene imaju pravo na besplatne pokušaje vantjelesne oplodnje, onda to moraju biti sve žene, jer naša je stvar kad želimo da rađamo", kaže Lakićeva.\n"Apsurd je što žene moraju dokazati da su rodile živo dijete jer šta ako rode mrtvo, kako im to samo teško pada... Evo, već sam se razljutila na to", kaže Lakićeva.\nSnežana Misita, predsjednica Udruženja porodica sa problemom steriliteta "Bebe", takođe je protiv starosnog cenzusa za žene kada su u pitanju besplatni pokušaji vantjelesne oplodnje.\n"Ženama 40-42 godine FZO snosi troškove pola novca, a ako uspije - Fond joj refundira trošak. Ostale, preko 42, nemaju nikakvo pravo, s tim da ako uspiju roditi refundira im se iznos od 5.500, iako ih vantjelesna oplodnja sigurno izađe i više", kaže Misita.\n"To je svakako diskriminacija jer žena i sa 48 ako je voljna da radi vantjelesnu oplodnju - zašto je mi ne bismo podržali? Ako ćemo realno, treba brže da reagujemo. Njima je možda i potrebnija ta brzina jer nemaju puno vremena da ostvare trudnoću", kaže Misita, dodajući da su članice ovog udruženja i žene koje su se ostvarile kao majke i sa preko 45 godina.\n"Nakon izrade nacrta ovog zakona razmatraće se inicijative i prijedlozi koji budu dolazili od građana i stručne javnosti. Trenutno, ova oblast regulisana je Pravilnikom o sadržaju, obimu i načinu ostvarivanja prava na zdravstvenu zaštitu sa svim izmjenama, uključujući i posljednju koja se tiče proširenja obima prava - uvođenje trećeg pokušaja vantjelesne oplodnje", navode iz Ministarstva.


Čadež: Razgovori teški, ali na stolu i dobri predlozi za privredu\nRazgovori jesu teški, ali na stolu postoje zanimljivi i dobri predlozi kada je u pitanju privreda, rekao je Marko Čadež, direktor Privredne komore Srbije, u pauzi sastanka između zvaničnika Srbije i Kosova u Beloj kući.\nOn je rekao da postoje „veoma konkretni projekti za podršku privatnom sektoru“.\n„Radi se o konkretnim projektima i ambasador Grenel (Ričard, specijalni iaslanik predsednika SAD za pregovore Srbije i Kosova, prim. RSE) je počeo da postavlja razgovore sa te ekonomske strane. Važno je da su ti projekti koji su na stolu projekti za budućnost. Oni su tu da pomognu da se kreiraju radna mesta i da mladi ljudi mogu da planiraju svoje porodice, bez obzira na to da li žive u Kragujevcu, Nišu, Peći ili Prizrenu, Beogradu ili Prištini“, kaže Čadež.\nOn, međutim, nije mogao da precizira o kojim konkretnim projektima je reč.\nO'Brajan: Napravljen pomak u pregovorima Kosova i Srbije\nČadež kaže da politički problemi postoje već dugo i da ne veruje da se oni mogu rešiti u jednom danu.\n„Ali, bitno je da se razgovara i taj ekonomski deo će sigurno uticati na to kako ćemo u budućnosti razgovarati o političkom delu“, kaže Čadež.\nMinistar finansija i član delegacije Srbije Siniša Mali izjavio je ranije da se Srbija tokom razgovora "bori za svaku rečenicu i svaku reč" i da su umesto ekonomskih, dobili političke tačke sporazuma, među kojima i ona o uzajamnom priznanju.\nTo je, međutim, kasnije na svom Tviter nalogu demantovao Ričard Grenel.


Zatvaraju se kockarnice u Las Vegasu - Sputnjik Srbija\n22:12 13 Maj 2021\nZatvaraju se kockarnice u Las Vegasu\n© CC BY 2.0 / Flickr / Vladislav Bezrukov\n09:21 18.03.2020 Preuzmite kraći link\nSva mesta za razonodu u Nevadi, uključujući kockarnice u Las Vegasu, biće zatvorena zbog širenja koronavirusa, saoopštio je guverner ove države Stiv Sisolak.\n„Zatvaranje kockarnica tiče se svakog kazina u Nevadi... Svaka slot-mašina bi trebalo da bude isključena danas do ponoći“, izjavio je Sisolak na konferenciji za medije.\nOn je naveo da mere povezane sa zatvaranjem mesta za razonodu imaju za cilj obuzdavanje pandemije.\nŠirenje epidemije koronavirusa\nSvetska zdravstvena organizacija 11. marta proglasila je epidemiju novog koronavirusa za pandemiju. Prvi slučajevi zaraze ovim koronavirusom zabeleženi su krajem 2019. u Kini. Prema najnovijim podacima u više od 150 zemalja sveta zaraženo je više od 199 hiljada ljudi, većina se oporavila, a gotovo osam hiljada je umrlo.\nNeočekivana posledica pandemije koronavirusa u Veneciji: „Priroda nastavlja život“\nNevada, koronavirus, kazino, kockarnice


Paralia - Vila Kiriaki\nVila Kiriaki je na samo dva minuta hoda od plaže, smeštena u samom centru letovališta između Lidla i crkve.\nU sastavu vile su dvokrevetni, trokrevetni i četvorokrevetni studiji, kao i dupleks apartmani kapaciteta za 4 ili 5 osoba. Svaka smeštajna jedinica raspolaže mini kuhinjom sa mikrotalasnom peći, TV-om, kupatilom, terasom i klima uređajem (upotreba klime nije uračunata u cenu i doplaćuje se 5 evra dnevno po studiju).\nSvi studiji i apartmani koji se nude gostima su smešteni na drugom spratu. Sobe su sa pogledom na ulicu ili na druge vile pozadi.


Latinka Perović: Autonomija Vojvodine istorijska | Autonomija\nLatinka Perović: Autonomija Vojvodine istorijska\nIma nešto iznad prolaznih političkih interesa\nIstoričarka Latinka Perović izjavila je danas da autonomija Vojvodine ima svoju istorijsku i kulturnu utemeljenost.\n„Autonomija Vojvodine ima svoju istoriju, koja ne počinje s komunistima. Ta autonomija ima kulturni i istorijski sadržaj“, kazala je Latinka Perović u Novom Sadu na skupu „Kako naučno istražujemo i sudimo o istoriji Jugoslavije i Srbije danas“.\nOna je navela da je Vojvodini potrebna autonomija, kako bi mogla nesmetano da se društveno i ekonomski razvija. Prema njenim rečima, potrebna je neprekidna rekonstrukcija istorije Jugoslavije i istorije Srbije, jer istorija nije „servis prolaznih političkih interesa“.\nSkup je organizovan na Fakultetu za pravne i poslovne studije „Dr Lazar Vrkatić“, povodom knjige „Stevan Doronjski – odbrana autonomije Vojvodine“ autora Dimitrija Boarova i Ranka Končara.


Glavni odbor pokreta Dveri, na sednici održanoj u Čačku, doneo je odluku da taj pokret stupi među osnivače budućeg Saveza za Srbiju.\n- Ocenili smo da je prioritet stvaranje jedinstvene opozicione kolone, jer je to jedini način da se izborimo za smenu ove nakaradne vlasti. Dveri će biti među osnivačima Saveza za Srbiju, ali će zadržati i svoju autonomiju u delovanju jer mi od svog identiteta nećemo odstupiti - kazao je Obradović, a prenosi N1.\nObradović je rekao da su u programsku platformu budućeg Saveza za Srbiju ušle "mnoge važne tačke iz programa Dveri", što ih je motivisalo da uđu u Savez. Kako je rekao, Savez ima veoma jasan stav o Kosovu i Metohiji - da se mora poštovati Ustav Srbije i Rezolucija 1244 Saveta bezbednosti UN.\nDr Iva Ivci Tvoje reci su suvisne!\nAKI Ovakav savez je nemoguc....\nDr Iva Ivci Obradovicu niko te ne slusa!\nCaki Bice ovo jos jedna od neuspelih ideja do sada.


07.02.2018. 13:47h 07.02.2018. 14:29h\nGradski menadžer Goran Vesić obišao je danas Centar za samostalni život osoba sa invaliditetom Srbije i poručio da se Grad Beograd u poslednje četiri godine odgovorno odnosi prema tim osobama.\n"Grad Beograd je od 2016. godine upravo na predlog ove nevladine organizacije pokrenuo uslugu personalnih asistenata za osobe sa invaliditetom koju trenutno koriste 53 osobe", rekao je Vesić.\nOsim toga, dodao je on, Grad Beograd od 2014. godine nudi uslugu ličnog pratioca za decu sa smetnjama u razvoju, koju kako je precizirao, trenutno koristi oko 350 takve dece.\n"Smatramo da se zrelost jednog društva ogleda u tome kako se odnosi prema najstarijima, najmlađima i osobama sa invaliditetom", rekao je Vesić, navodeći da se Grad Beograd veoma odgovorno odnosi prema tim kategorijama društva.\nVesić je izrazio zadovoljstvo što je sadašnja gradska vlast uvela usluge ličnog pratioca i personalnog asistenta i dodao da u aktuelnoj političkoj kampanji, pojedine političke stranke zloupotrebljavaju to pitanje i čak najavljuju uvođenje tih usluga iako one već postoje.\nOn je naveo da za vreme bivšeg gradonačelnika Dragana Djilasa te usluge nisu postojale.\n"Pritom, kada smo ih usvajali na Skupštini Grada 2014. i 2016. godine, Djilas kao odbornik Skupštine Grada nije ni dolazio na sednice, a samim tim nije ni glasao za uvođenje ovih usluga kako bi olakšali život ljudi", rekao je Vesić.\nOn je pozvao sve da prestanu sa manipulacijom i zloupotrebom osoba sa invaliditetom iz prostog razloga što, dodao je gradski menadžer, Grad Beograd veoma odgovorno brine o njima.\n"Da li ima potrebe da brinemo više? Ima. Da li ima potrebe da se usluge prošire? Ima. da li možemo da uradimo dodatne aktivnosti kako bismo im olakšali život? Možemo, ali činjenica je da se Grad Beograd poslednje četiri godine odgovorno odnosi prema tim ljudima", naveo je Vesić.\nGradska sekretarka za socijalnu zaštitu Nataša Stanisavljević je rekla da će Sekretarijat za socijalnu zaštitu u saradnji sa Gradskom izbornom komisijom, a na inicijativu Udruženja osoba sa invaliditetom, potpisati sporazum o saradnji koji će omogućiti dalju analizu i istraživanje o pristupačnosti izbornih mesta u Beogradu.\n"Ono što je nama važno to je da svaki građanin Beograda, koji ima pravo glasa, to pravo može i da ostvari", rekla je Stanisavljević.\nGoran Vesićinvalidiobilazaklokalni izboribeogradski izbori


pink.rs | Rols Rojs očekuje manju operativnu dobit zbog većih rashoda\nRols Rojs očekuje manju operativnu dobit zbog većih rashoda\nBritanski prioizvođač avio-motora Rols Rojs saopštio je da će operativna dobit i slobodan gotovinski tok kompanije za celu 2019. godinu biti na donjoj granici targeta zbog sve većeg rasta troškova za rešavanje problema na motoru "Trent 1000".\nKompanija je navela u saopštenju da očekuje u 2019. godini vanredni izdatak od 1,4 milijarde funti (1,8 milijardi dolara) na ime plaćanja penala kupcima "Trenta 1000" i gubitaka na fjučers ugovorima, prenosi Rojters.\nGlavni izvršni direktor Voren Ist izjavio je da je glavni prioritet kompanije sada vraćanje poverenja kupaca u "Trent 1000".\n- Danas objavljujemo dodatne akcije za dalje proširenje kapaciteta za održavanje i za povećanje zaliha rezervnih motora - rekao je on.\nRols Rojs je povećao iznos tekućih rashoda za popravke motora koji pokreću avione Boing 787 na 2,4 milijarde funti između 2017-2023. godine, što je za 800 miliona funti više u odnosu na prethodno utvrđene smernice, pri čemu se 400 miliona dodatnih troškova odnosi na uobičajeni program za nepredviđene situacije.\nBritanska agencija objašnjava da postoji veliki problem sa dizajnom lopatica na motoru "Trent 1000 TEN" koji tek treba da se reši, i da u kompaniji oprezno procenjuju da motor neće biti spreman pre prve polovine 2021. godine.\nPOSLEDICE FATALNIH PADOVA AVIONA: Profit Boinga snažno podbacio u prvom kvartalu 2019.\nSalvini: Danas konačna procena budžetskih rashoda za 2019.\nNemačka hemijska kompanija: Reciklirana plastika - zamena za fosilna goriva


Negredo spasao Valesiju poraza u nadokandi - Sportske.net\nNegredo spasao Valesiju poraza u nadokandi\nManje od 60 sekundi delilo je Deportivo iz La Korunje pobede nad četom Garija Nevila, ali se završilo podelom plena.\nNevilova Valensija očajna i u Kupu kraljaNevilova Valensija ne može da pobedi nikoga!Negredo dao gol sa skoro pola terena!Kup kralja - Selta - Atletiko, Barsa protiv svog ''dželata'' tri puta u 10 dana!Sevilja demolirala Betis, blamaža La Korunje\n'Slepi miševi' iščupali bod na 'Riazoru' u 21. kolu Primere protiv Deportiva iz La Korunje, Alvaro Negredo ih je spasao poraza u 93. minutu utakmice, mada na osnovu viđenog na terenu nisu zaslužili ni bod.\nDomaćini su poveli preko najboljeg strelca ekipe Lukasa Pereza posle nešto manje od pola sata igre na asisteicju Alberta.\nDeportivo je imao prednost sve do pretposlednjeg minuta sudisjke nadoknade kada je Negredo udarcem glavom posle prekida postavio konačnih 1:1.\nStatistički gledano, utakmica je bila prilično izjednačena, možda su detalji bili za dlaku na stranu domaćina, ali na kraju obema ekipama ide po bod, bod kojim će ipak gosti biti mnogo zadovoljniji.\nZanimljivo, Valensija ne zna za pobedu u prvenstvu već deset utakmica u nizu, sedam od kako je Gari Nevil za kormilom, pa se racionalnost odluke uprave kluba sa 'Mestalje' da postavi Engleza za trenera, i to bez ikakvog radnog iskustva, može i te kako dovesti u pitanje.


Čavić: Stranci ne trebaju biti sudije Ustavnog suda BiH - Klix.ba\nBiH Čavić: Stranci ne trebaju biti sudije Ustavnog suda BiH\nČavić: Stranci ne trebaju biti sudije Ustavnog suda BiH\n29.11.2015. u 15:50\nDragan Čavić Ustavni sud BiH NDP Dan RS-a\nPredsjednik Narodnog demokratskog pokreta (NDP) Dragan Čavić smatra da problem RS, nakon odluke Ustavnog suda BiH da je 9. januar Dan RS neustavan, ne može riješiti povlačenjem predstavnika RS-a iz institucija BiH.\nOn smatra da treba insistirati na usvajanju zakona o Ustavnom sudu BiH i da stranci napuste tu pravosudnu instituciju.\nČavić je ponovio da odluka Ustavnog suda BiH, po kojoj je neustavan član Zakona o praznicima RS koji govori o 9. januaru kao Danu RS, "neprovodiva", ali i napomenuo da "ima još desetine odluka tog suda koje nisu provedene".\n"U tri kantona u Federaciji BiH nije provedena odluka ovog suda o konstitutivnosti naroda, koja je donesena 2001.", podsjetio je on.\nNa današnjoj Izbornoj skupštini NDP-a Čavić je reizabran za predsjednika te stranke.\nOn je bio i jedini kandidat za predsjednika NDP-a, a smatra da je krajnje vrijeme da se dogodi smjena generacija na političkoj sceni RS.


Stigao kontingent od 5.000 doza Sputnjik V vakcine - PV Informer Stigao kontingent od 5.000 doza Sputnjik V vakcine - PV Informer\n„Podsjećamo da je ranije u Crnu Goru stigla donacija Kine od 30 hiljada Sinofarm vakcina. U toku su pregovori za kupovinu još 201.200 doza istog proizvođača. Ove sedmice se očekuje informacija o terminu isporuke prve ture od ukupno 84 hiljade vakcina Astra Zeneke koje Crna Gora očekuje u okviru COVAX programa“, kazali su iz Vlade.\n„Pored ovih pregovora, Evropska unija je, u partnerstvu sa Svjetskom zdravstvenom organizacijom, pokrenula regionalni projekat za podršku vakcinaciji stanovništva zemalja Zapadnog Balkana. U saradnji sa Ministarstvom vanjskih poslova i ambasadom Austrije u Crnoj Gori, došli smo do saznanja da će Austrija koordinisati snabdijevanje zemalja Zapadnog Balkana vakcinama u okviru ovog mehanizma. Za ovu svrhu su, prema našim saznanjima, opredijeljene vakcine proizvođača Fajzer-Bajontek“, zaključuju iz Vlade.


Ideje i saveti za Vaš dom » Stranica 2 od 9 » YTONG - Lako Do Kuće\nUvek kada se upuštamo u veće projekte, kao što je izgradnja kuće, nastojimo da racionalizujemo troškove i uštedimo gde god je to moguće.\nPoznato je da značenje reči komfor podrazumeva ugodnost, lagodnost i uopšteno sve ono što čini život udobnim i prijatnim. Međutim, da li ste se ikada zapitali kakve sve vrste komfora postoje…\nLepo vreme ovog septembra nam svima ide na ruku i ostavlja dovoljno vremena i prostora da završimo započete radove na izgradnji ili adaptaciji doma.\nNemaju svi tu privilegiju da žive u kućama ili stanovima koji su napravljeni baš po njihovoj meri i potrebama. Ali, na sreću, postoji mogućnost da se svaki prostor prilagodi novim životnim okolnostima i situaciji…\nVlasnik ste stare porodične kuće koja se već godinama ne koristi ali čija prodaja, prvenstveno zbog emotivne vrednosti ne dolazi u obzir?\nSviđa vam se ideja da vi i vaša porodica živite u toj kući ili možda boravite tokom vikenda…


Novosadska Vojvodina u okviru 28.kola Linglong Tire Super lige Srbije gostuje u Ivanjici gde će odmeriti snage sa ekipom Javor Matisa.\nŠef stručnog štaba novosadskog tima Nenad Lalatović ističe da će pokušati da sačuva ekipu za predstojeće polufinale Kupa Srbije, ali da će ekipa svakako ići na osvajanje sva tri boda:\n’’Stanje u ekipi pred ovaj meč je dobro. Očekuje nas teška utakmica, jer Vojvodina je u Ivanjici uvek teško dolazila do bodova. Za mene će najvažnije biti to da se niko ne povredi, kako ne bismo bili oslabljeni pred meč protiv Čukaričkog u polufinalu Kupa Srbije. Naravno, iako ću možda napraviti neke izmene u timu, neću mnogo eksperimentisati sa sastavom, jer nam je želja da i sa ovog gostovanja donesemo tri boda u naš Novi Sad.’’


SIMULACIJE: Italija i Španija na meniju\nIzvor: MozzartSport.com, 22.Maj.2020, 10:46\nIma šta da se odigra\nVirus korona možda je zaustavio loptu na terenima širom Evrope, ali najjače evropske fudbalske lige se nastavljaju, barem kada je reč o Mozzartovoj ponudi! Sada možete da se kladite na simulaciju mečeva koji su preostali da se igraju u stvarnosti, kao da se igraju baš sada na terenima Enfilda, Parka prinčeva, Kamp Noua... Uz podsećanje da je fudbal u Nemačkoj startovao prethodnog vikenda u stvarnosti.\nRezultat i kretanje događaja na meču >> Pročitaj celu vest na sajtu MozzartSport.com << su simuliranje, odnosno predstavljaju neki od 50.000 već odigranih pravih fudbalskih mečeva. Na primer, ukoliko se kladite na meč između Juventusa i Lacija, podaci koji su prikazani mogu biti sa meča Vest Hem – Arsenal koji je odigran pre dve godine. Inovativan, zanimljiv i odličan način da prebrodite inače bogat fudbalski vikend, koji je zbog aktuelne situacije takav kakav jeste.\nSVE KVOTE ZA SIMULACIJE\nTakođe, ovaj način igre omogući će vam da uhvatite neke sjajne kvote i uhvatite velika iznenađenja. Možete se kladiti na konačan ishod, golove, prelaze, uživo, sve je dostupno i vama na dohvat ruke putem mobilne aplikacije ili zvaničnog sajta kladionice Mozzart!


Preispituju se odluke o gondoli – moguća obustava radova? - Nova ekonomija\nPreispituju se odluke o gondoli – mog...\nOdluke vezane za gradnju gondole Republički zavod za zaštitu spomenika kulture donosio je bez mišljenja Stručnog saveta, uz potpis samo jednog konzervatora i nepoštovanje obvezujućih planskih dokumenata, utvrdio je Nadzorni i Upravni odbor te institucije, nezvanično saznaje Danas.\nKako ovaj dnevni list prenosi, ova dva odbora naložila su da se preispitaju sve odluke u vezi sa gradnjom gondole, što bi moglo da odloži, a možda čak i obustavi te radove.\nNO i UO napisali su izveštaje gde su predočene određene nepravilnosti i netransparentnost u radu i to nakon postupka vanredne kontrole koju je naložilo Ministarstvo kulture i informisanja.\nU usvojenim izveštajima NO predočene su nepravilnosti i kontradiktorne odluke koje je Republički zavod za zaštitu spomenika kulture doneo u vezi sa gondolom, a koje nisu u saglasnosti sa Planom generalne regulacije prema kom se gradnja žičare i dalekovoda na Kalemegdanu zabranjuje.\nU izveštaju se takođe navodi da jeizdavanje uslova obrađivao i potpisivao jedan do dva konzervatora arhitektonskog odeljenja i to bez konsultovanja sa kolegama iz odeljenja koji su se protivili projektu.\nTakođe, za mišljenje nisu upitani ni kolege iz drugih odeljenja, a nije konsultovan ni Stručni savet.\nNadzorni odbor dao je preporuku da se preispitaju doneta rešenja i mišljenja, da se izvrše eventualne revizije i izmene, ali i da se uključi transparentnija procedura izdavanja mišljenja i uslova.\nGotovo iste konstatacije i zamerke našle su se i u usvojenoj odluci Upravnog odbora, kojom se direktor Zavoda obavezuje na usvajanje konkretnih mera za unapređenje donošenja odluka, ali i preispitivanje odgovornosti lica koja nisu ispoštovala procedure u ovom slučaju.\nKako prenosi Danas, izveštaji i odluke UO i NO trebalo bi da dovedu do preispitivanja neregularnosti, što bi čak moglo da dovede do toga da se ceo projekat vrati na početak.


U Beogradu prvi Dan italijanskog dizajna u svetu 02.03.2017. | Recepti i Kuvar online\nHome Popularno Saopštenja U Beogradu prvi Dan italijanskog dizajna u svetu 02.03.2017.\nOkrugli sto “#Individua #Tehnologija #Društvo” otvoriće u Beogradu (Mikser House) prvi po redu Dan italijanskog dizajna koji će se 2. marta održati u 100 gradova sveta. Tokom celog dana 2. marta šoping centar Ušće pretvoriće se u italijanski trg (Piazza Italia) i dati priliku Beograđanima da uživaju u najpoznatijim italijanskim brendovima i dizajnu iz oblasti proizvodnje nameštaja, gastronomije i automobilske industrije.\nU organizaciji Ambasade Italije i Italijanskog instituta za kulturu, okrugli sto će se održati u 18.00 časova u Mikser Hausu, mestu koje u srpskoj prestonici predstavlja simbol za razvoj novih kreativnih talenata. Ambasador Italije Đuzepe Manco otvoriće događaj, na kome će učestvovati italijanski arhitekta Nikola di Batista, direktor časopisa Domus, koji će se baviti temom odnosa između individue, mesta stanovanja i društva zajedno sa ostalim govornicima: arhitekta Vladimir Lojanica, modna kreatorka Dragana Ognjenović, industrijski dizajner Marko Luković i arhitekta Zoran Đukanović u ulozi moderatora.\nU Ušću će posetioci italijanskog trga od 10-22h moći da se upoznaju sa izuzetnostima italijanskog dizajna. Od 20.00 časova predviđen je zabavno-muzički program „Volare na tri načina“ koji će najaviti ambasador Italije Đuzepe Manco i predstaviti hor Dečjeg kulturnog centra Beograd, pijanistkinju i pevačicu Natašu Račić i sopran Tijanu Đuričić. Inicijativi u Beogradu su se priključili brendovi FCA, Piaggio, Natuzzi, Chicco, Monini, Rio Mare, PensareCasa, IDP – Industria Divani e Poltrone, Atlas.\nSaopštenje: Vanja Kovačev\nPrethodni članakStarinska supa od goveđih grudi iz 1914.\nNaredni članakMETRO Cash & Carry na HoReCa sajmu okupio profesionalce pod jednim krovom\nFestival sireva Balkana prvog vikenda marta u Beogradu\nLagunin koncert RnR Aveti prošlosti, za bendove 40+\nBalkanski festival sireva ovog vikenda u Mikser House-u


Nauči ruski - uz stipendiju\nNauči ruski – uz stipendiju\nCAR BEOGRAD, KURSEVI RUSKOG U BEOGRADU, РУССКИЙ УГОЛОК\nVreme je da naučite ruski uz najbolje uslove. U saradnji sa našim dugogodišnjim partnerima iz Rusije pokrenuli smo projekat “Nauči ruski uz stipendiju” koji podrazumijeva da je 60% troškova za kurs ruskog za početnike pokriveno stipendijom. Projekat obuhvata samo kurs za početnike.\nIskoristi ovu jedinstvenu priliku i počni sa učenjem ruskog uz stipendiju od 100 evra. Pored stipendije najbolje učenike čeka i mogućnost da otputuju u Moskvu na letnju školu.\nNastavu izvode iskusni profesori ruskog jezika uz najsavremenije udžbenike i metode učenja.\nUčite sa najboljima, jer kroz dugogodišnji uspešan rad u Beogradu, Banjaluci i Sarajevu te saradnju sa brojnim obrazovnim institucijama izrasli smo u vodeću organizaciju za učenje ruskog jezika u regionu.\nIskoristi brojne pogodnosti:\nnastava u učionici ili online\nvodimo te u Moskvu na besplatnu ljetnju školu\nsaznajte sa nama sve o studiranju u Rusiji\npriprema za polaganje TRKI ispita (međunardono priznati certifikat)\nUkoliko polaznik koji je prisustvovao na najmanje 90% časova od ukupnog fonda časova cijelog kursa, ne položi završni test, u tom slučaju polaznik ostvaruje pravo da u potpunosti besplatno pohađa isti kurs ponovo.\nProjekat obuhvata samo kurs za početnike A1\nObezbeđena stipendija koja pokriva 60% troškova kursa\nProjekat je otvoren za sve (ne postoji ograničenje godinama), a prednost imaju srednjoškolci, studenti i nezaposleni\nBroj mesta je 18\nObaveze učesnika projekta:\nUčesnici projekta treba da prisustvuju najmanje 80% časova i redovno izvršavaju svoje obaveze,\nUčesnici projekta plaćaju samo 40% troškova kursa, a to je za celi kurs samo 99 evra\nceli A1 nivo traje – 4 meseca\nnastava se održava uživo i online (u zavisnosti od želje polaznika), lokacija za nastavu uživo je Kralja Milana 4, Beograd\nUkoliko imate neku nedoumicu ili pitanje slobodno nas pozovite na 011 454 96 76 ili 065 662 53 25, a takođete možete i da nam pišite na +381 65 662 53 25 (Viber ili WhatsApp)\nDostupno je ukupno 18 mesta, a prijave su otvorene do popunjavanja mesta.\nUkupno dostupnih mesta\nU nastavku možete da pogledate interaktivnu mapu, sa pregledom lokacija odakle nam sve dolaze učenici 😀\nRezervišite mesto tako što ćete ispuniti online formular u nastavku. Poslije toga dobićete na mejl potvrdu da ste se uspješno prijavili, tako da OBAVEZNO provjerite inbox i spam mejla\nučenik ili student nezaposlen ostali\n← Upoznaj Španiju – program kulturne razmene\nUspješno realizovana metodička praksa za studente Filološkog fakulteta u Banjaluci i Beogradu →


Mediji neselektivno prenosili informacije, u komentarima na društvenim mrežama zapaljiv govor i poziv na nasilje | PCNEN\nMediji neselektivno prenosili informacije, u komentarima na društvenim mrežama zapaljiv govor i poziv na nasilje\nObjavljeno: 01.04.2022, 12:51h\nOva analiza je dio projekta ,Dijagnoza i terapija slobode izražavanja, govora mržnje i etničkih tenzija“, koji sprovode Centar za demokratiju i ljudska prava (CEDEM), IMCG i UL info, u cilju podizanja svijesti o štetnosti širenja uvredljivog i govora mržnje i dezinformacija.\nU uredničkom sadržaju tri etablirana onlajn medija (Vijesti online, CDM i portal RTCG), prvog dana ruske invazije na Ukrajinu 24. februara, nije objavljivan ili prenošen sadržaj sa elementima govora mržnje, ali je primjetno neselektivno objavljivanje informacija sa društvenih mreža i raznih izvora čime su rizikovali da prenesu neprovjerenu informaciju ili neautentičan sadržaj.\nSporni govor zabilježen je u komentarima na portalima, dok je na nalozima ovih medija na društvenim mrežama zabilježen i zapaljivi govor i poziv na nasilje.\nTo je pokazala analiza Instituta za medije (IMCG).\nZa prvih sedam dana ruske invazije tri etablirana onlajn medija (Vijesti online, CDM i portal RTCG) i desno orjentisani IN4S objavili su preko 1.100 tekstova. IMCG je analizirao oko 20 odsto tekstova koji su u ovim medijima objavljeni tokom prvog dana napada.\nDesno orjentisanom portalu IN4S izvori informacija su dominantno bile novinske agencije iz Srbije (B92, Tanjug, Telegraf, Novosti, RTS, Politika…), te proruski Sputnjik.\nPrenoseći izjave procrnogorskih političara, IN4S je kroz nekoliko naslova iznosio vrijednosne sudove i kvalifikacije na račun političkih aktera koji su osuđivali rusku invaziju na Ukrajinu.\nVijesti online, CDM i portal RTCG su dominantno prenosili izjave sa Tvitera bez dodatne uredničke obrade i konteksta. Izvori informacija koje su objavljene u ovim medijima su raznovrsni – od svjetskih i regionalnih agencija, preko svjetskih medija i zemalja regiona.\nU analiziranim medijima nije uočen veliki broj autorskih tekstova.\nU komentarima čitalaca u tri etablirana medija – Vijesti online, CDM i Portal RTCG u odnosu na ukupan broj objavljenih komentara zabilježen je mali procenat spornog sadržaja.\nU komentarima čitalaca na portalu Vijesti i CDM uočen su pojedinačne uvrede na račun predsjednika Rusije. Na portalu RTCG zabilježen je relativno mali broj komentara čitalaca i nije zabilježen govor mržnje. U komentarima dominira narativ da je NATO bombardovao Srbiju i Crnu Goru, da se prvo trebala osuditi ,,američka i NATO agresiju na Srbiju, Avganistan, Irak, Libiju, Siriju, Jemen, Somaliju”.\nSa druge strane, u komentarima na portalu IN4S često je vrijeđan predsjednik Ukrajine Volodimir Zelenski, a uočeni su i komentari koji pozivaju na rat ili opravdavaju nasilje u Ukrajini.\nZa razliku od komentara na portalima, u komentarima na nalozima medija na društvenim mrežama prvog dana invazije na Ukrajinu zabilježen je i zapaljiv govor i poziv na nasilje, kao i komentari u kojima se opravdava rat u Ukrajini i šire psovke i uvrede na nacionalnoj osnovi.\nU komentarima korisnika na Fejsbuk stranici Vijesti uočeno je jasno relativizovanje invazije u Ukrajini i podrška Rusiji. Na Fejsbuk stranici portala CDM uočeni su pojedinačni komentari čitalaca kojima se opravdava napad na Rusiju.\nNa stranici RTCG na društvenim mrežama zabilježen je zapaljivi govor i pozivi na nasilje, psovke i uvrede na račun domaćih i međunarodnih političara koji osuđivali invaziju na Ukrajinu. U komentarima na nalozima ima značajno više komentara podrške Rusije nego osude rata u Ukrajini.\nPratioci stranice IN4S u komentarima su vrijeđali crnogorske političare koji su osuđivali napad Rusije i upućivali uvrede na nacionalnoj osnovi. Uočeni su komentari u kojima korisnici opravdavaju rat ili pozivaju na nasilje. Sadržaj sa portala IN4S na Fejsbuk su često prenosile stranice ,,Ne u NATO’’ i ,,Glas Moskve’’.\nAnaliza je pokazala da u komentarima na samim portalima ima mnogo manje spornog govora nego ranije što ukazuje da je zakonska norma o obaveznom brisanju komentara u roku od 60 minuta od trenutka kada saznaju za sporan komentar imala pozitivan efekat.\nZato smatramo da je ključno da mediji moderiraju i brišu komentare i na svojim nalozima na društvenim mrežama.


ŠABAC MEĐU DESET NAJBOLjIH EVROPSKIH GRADOVA ZA PRIVLAČENjE DIREKTNIH STRANIH INVESTICIJA - Glas Podrinja\nOn očekuje da će izgradnja auto-puta učiniti šabačku industrijksu zonu najboljim na Balkanu za velike investicije i rekao da se život u Šapcu uređuje sa posebnom pažnjom prema zaštiti životne sredine, kulturi i obrazovanju.\n-Grad sa ovakvim priznanjem ima obavezu da se razvija dalje. Auto-put će proći kroz Šabac i prolaziće kroz Industrijsku zonu koja je najveća na Balkanu i biće jedno od najboljih mesta za velike investicije. Da bi se to desilo mi moramo da budemo grad koji će da primi nove građane i za to imamo plan. Imamo plan za širenje grada, a jedan od ključnih delova tog plana je odnos prema životnoj sredini vodeći računa da razvoj bude održiv. Veliki prjekat Savapark – nova pluća grada, dodatno pošumljvanje, novi javni prevoz na svakih 20 minuta po najpovoljnijim cenama, ekološki prevoz bez subvencija iz budžeta. Termoizolacija stambenih grada, besplatno priključenje na toplovodnu mrežu, i plan za 12000 domaćinstava da se priključe na gas. Odvajamo sve više novca za kvalitetno merenje vazduha. Uskoro će i komunalno preduzeće prvo početi reciklažu uz novčane stimulacije građana koji počnu recikliranje. Insistiraćemo da ostane sedam odsto iz budžeta za kulturu. Imamo projekat za škole u jednoj smeni, već smo pet škola prebacili u jednosmenski sistem rada. Ovo je otvorena i transparenta lokalna samouprava, što su potvrdila brojna priznanja a značajan je i sistem Finansijskog upravljanja i kontrole koje je Šabac uveo, podvukao je gradonačelnik.


Zaštita korisnika usluga mobilne telefonije – RADIO TELEVIZIJA BOR\nZaštita korisnika usluga mobilne telefonije\nBOR, SRBIJA – Javna rasprava o Nacrtu zakona o elektronskim komunikacijama, počela je sredinom novembra i trebalo bi, kako je najavljeno u Ministarstvu trgovine, turizma i telekomunikacija, da bude završena do kraja ove nedelje. Među učesnicima okruglog stola koji je na ovu temu organizovan u Beogradu bili su i predstavnici Udruženja za zaštitu ustavnosti i zakonitosti i udruženje građana „Srbija u pokretu“ koji su nedavno pokrenuli kampanju za zaštitu korisnika usluga mobilne telefonije. Cilj ove kampanje je da se kroz nova zakonska rešenja i u direktnom kontaktu sa provajderima mobilne telefonije skrene pažnja i pronađe rešenje za najveće probleme registrovane u kontaktu sa građanima. Najčešće pritužbe građana su na neosnovano uvećane račune za usluge mobilnih operatera.\n„Korisnici se najčešće žale na neosnovano uvećane račune koji se kreću i do deset puta više u odnosu na realno stanje i na naplatu usluga koje nikada nisu aktivirali poput sms-ova sa dodatom vrednošću. Takođe cilj nam je da u nova zakonska rešenja uđe obavezna opcija tarifiranja razgovora zaokruživanjem na sekunde, a ne na minute kako je sada praksa.“ – kaže Sava Manojlović, predsednik Udruženja za zaštitu ustavnosti i zakonitosti.\nU novom Nacrtu zakona o elektronskim komunikacijama predviđeno je između ostalog da maksimalni period važenje pretplatničkog ugovora koji operater zaključuje sa korisnikom na određeno vreme ne sme biti duži od 24 meseca, što je u skladu sa evropskom direktivom o univerzalnoj usluzi, a do sada je praksa zaključivanja ovakvih ugovora bila 36 meseci, kažu u Udruženju za zaštitu ustavnosti i zakonitosti.\nZaštita korisnika usluga mobilne telefonije, 30. novembar 2016. (RTV Bor)\nTags: mobilna, mobilni, telefoni, telefonija, usluge, zakon o elektronskim komunikacijama\nPrevious Ističe rok za zamenu ličnih karata\nNext Zimska idila ili neodgovornost?\n47 minuta ago Saša Stojčić\n49 minuta ago Goran Gramic


Naslovna / Fudbal / Svet / Jović ide pravim putem: "Tata, nisam zabrinut za novac. Želim da igram fudbal"\n2019-04-11 16:11 > 16:11\nLuka Jović ne želi da napusti Bundesligu, a taj stav ne bi promenila ni ponuda Barselone, tako bar tvrdi njegov otac Milan u intervjuu za nemački "Bild".\n"Mundo deportivo" je nadavno pisao da je Barselona spremna da pošalje zvaničnu ponudu za napadača Ajntrahta iz Frankfurta, ali su se Katalonci brzo ohladili kada su čuli koliko novca očekuje nemački klub.\nBarselona je za Jovića bila spremna da plati 58 miliona evra, ali je tim iz Frankfurta podigao tu cifru na 70 miliona zbog novih interesovanja koja su se u međuvremenu pojavila. Za nekadašnjeg igrača Crvene zvezde nezvanično su zainteresovani i minhenski Bajern, Real...\n"Za Luku ima mnogo zainteresovanih. Jedan od njih je i Barselona. On, ipak, trenutno nije zainteresovan jer ne zna da li će i koliko moći da igra u Barseloni. Njegova ideja jeste da ostane u Bundesligi i da pomogne Ajntrahtu da se kvalifikuje u Ligu šampiona", rekao je Milan Jović za "Bild".\n"Luka mi je nadavno rekao: 'Tata, nisam zabrinut za novac. Želim da igram fudbal'".\nPrethodna Pomeraju se granice u fudbalu - "Dete" će zarađivati oko 10 miliona evra od ugovora!


Inicijativa mladih s invaliditetom Boke (I MI Boke) je u utorak 30. novembra u Osnovnoj školi „Nikola Đurković” u Radanovićima u Kotoru, organizovala Radionicu o senzibilisanom i medijski korektnom izvještavanju o osobama s invaliditetom (OSI). Kroz otvorenu i interaktivnu komunikaciju sa trenericom s invalidietetom Dunjom Samardžić, tridesetak učenika/ca devetog razreda te škole na najbolji način upoznalo se sa načinom funkcionisanja i rada OSI, o čemu su uglavnom saznavali putem medija.\nTokom devedesetominutnog druženja, akcenat je stavljen na modele pristupa informisanja o OSI, kao i na terminologiji koju je neophodno koristiti. Potencirano je da mediji ne bi smjeli da o OSI govore sa medicinskog ili funkcionalnog stanovišta, što su zastarjeli metodi, ali da se to često dešava. Analizirajući konkretne medijske izvještaje koji su bazirani na takvim pristupima, učenici/e su shvatili/e nedostatke i moguće posljedice koje takvo informisanje nosi, po pojedince, pokret OSI, ali i cijelo društvo jer podstiče razvijanje predrasuda i strereotipa. Pristup koji se temelji na principu poštovanja ljudskih prava OSI, a samim tim i usklađena terminologija, ono je na čemu treba insistirati, istaknuto je tokom Radionice. Trenerica je pojasnila da često zbunjuju nazivi pojedinih organizacija OSI koje u svom osnovnom imenu sadrže neadekvatne izraze, ali u pitanju je zaostavština iz ranijeg perioda koja se sada otežano mijenja.\nUčenici/e su aktivno učestvovali/e i bili/e iznenađujuće zainteresovani/e za život i način funkcionisanja OSI. Kako je trenerica Dunja Samardžić bila u pratnji svog psa vodiča, Urana, učenike/ce je zanimalo kako on sve može da pomogne osobama s oštećenjem vida, kao i kako kompjuterski programi olakšavaju funkcionisanje ovih osoba. Nastavnici/e su iskazali/e zainteresovanost da se slične radionice održe i sa učenicima/ama ostalih razreda škole, jer, kako su i sami/e zapazili/e, to je najbolji način prihvatanja različitosti i edukovanja djece i mladih o potrebama i pravima OSI.\nOsnovna škola „Nikola Đurković” nije pristupačna za OSI, iako je to odavno obaveza svakog javnog objekta u Crnoj Gori. Pored ove, u narednom periodu, slična radionica biće organizovana i u O.Š. „Milan Vuković” – Meljine. Radionice sa mladima iz ruralnih područja Boke o senzibilisanom i medijski korektnom izvještavanju o OSI okviru projekta „Za ravnopravnost osoba s invaliditetom u medijima”, koji je podržan od strane Instituta za medije Crne Gore, kroz regionalni projekat „SNAŽNI – Mediji bez mržnje i dezinformacija”, finansiranog od strane Evropske unije i Ministarstva javne uprave, digitalnog društva i medija.


"Čestitaju" na useljenju u "Beograd na vodi" bez kanalizacije i upotrebne dozvole - Infobrif\n„Čestitaju“ na useljenju u „Beograd na vodi“ bez kanalizacije i upotrebne dozvole\nZavršetak dva stambena objekta usledio "nakon tri godine rada"...\nObjavljeno 12.07.2018. u 18:40\nOdbornička grupa „Saveza za Srbiju“ u Skupštini Beograda „čestitala“ je danas bivšem i sadašnjem gradonačelniku glavnog grada, Siniši Malom i Zoranu Radojičiću, na useljenju dve stambene zgrade u ‘Beogradu na vodi’ koje kako se navodi, „nemaju kanalizaciju i upotrebnu dozvolu“.\nZamenik šefa odbornika „Saveza za Srbiju“ i potpredsednik Narodne stranke Nikola Jovanović naveo je u saopštenju da je završetak ta dva stambena objekta usledio „nakon tri godine rada, što je vreme za koje bi sposobnija gradska vlast uradila prvu liniju metroa, ili novi most u Beogradu“.\n„Sramno je da ministar finansija i gradonačelnik ovako vredjaju inteligenciju naših gradjana. Da ironija bude veća, zgrade nemaju kanalizaciju ni upotrebnu dozvolu. Oni umesto da dovode kanalizaciju u prigradska naselja, grade nove zgrade u centru grada bez kanalizacije“, naveo je Jovanović.\nOn je ocenio da je „jedina dobra stvar to što ovim tempom strateško zemljište u Savskom amfiteatru neće još decenijama biti trajno uzurpirano, tako da će nova vlast imati mogućnost da izvrši njegovu prenamenu u interesu svih Beogradjana“.\n„Budući da je Siniša Mali izjavio da će Srbija ove godine zabeležiti rast od 4,6 odsto zahvaljujući ovim dvema zgradama, predlažemo da se izgrade još dve, kako bi rast skočio na 9,2 odsto. Ovom metodom, Malom neće izmaći Nobelova nagrada za ekonomiju“, rekao je Jovanović.\nZamenik šefa odbornika „Saveza za Srbiju“ pozvao je Malog i Radojičića „da se uozbilje i da prekinu sa banalnom i površnom propagandom“, jer Beogradjani kako je ocenio, „žive sve lošije, a nijedan ozbiljniji problem nije rešen u prethodnih šest godina“.\nBeograd na vodiNarodna strankaNikola Jovanović\nSrbija ispred osam članica EU u oblasti inovacija


RTCG - Radio Televizija Crne Gore - Nacionalni javni servis :: Svijet :: Kurc pod istragom za korupciju\n06. 10. 2021. 21:28 >> 21:29 0\nKurc pod istragom za korupciju\nAustrijski kancelar Sebastijan Kurc pod istragom je zbog sumnje na korupciju, podmićivanje i primanja mita, saopštili su tužioci za borbu protiv korupcije poslije pretresa kancelarija vladajuće Narodne partije Austrije (OVP), čiji je on lider.\nAustrijski mediji objavili su da tužilaštvo sumnja da je Ministarstvo finansija kupovalo reklame u tabloidu "Esterajh" u zamjenu za izvještavanja i uljepšavanje istraživanja javnog mnjenja u korist kancelara Kurca i njegove partije.\nOptužbe se tiču borbe unutar stranke između ranijeg šefa Rajnholda Miterlenera i Kurca 2017. godine, prenosi Tanjug.\nU fokusu istražitelja je i nekadašnja ministarka za porodicu Sofi Karmasin, portparoli kancelara Johanes Frišman, Gerald Flajšman, kao i savjetnik OVP Štefan Štajner, portparol Ministarstva finansija Johanes Paskvali, istraživači javnog mnjenja Sabine Bajnšab i Helmut Felner.\nKurcu istražitelji prebacuju da je lično tadašnjem generalnom sekretaru u Ministarstvu finansija Tomasu Šmitu dao nalog za organizovanje i pregovore sa "Esterajhom".


Vučić na oproštaju Čepurina - Ceopom Istina\nVučić na oproštaju Čepurina\nNaslovna / Vesti / Vučić na oproštaju Čepurina\nObjavljeno: 13/06/2019, 21:35\nSrbija može da računa na čvrstu podršku Rusije, razumevanje i zaštitu, ako bude potrebno, rekao je ambasador Ruske Federacije Aleksandar Čepurin u govoru na prijemu povodom državnog praznika – Dana Rusije – i za oproštaj povodom završetka diplomatskog mandata\n„Nije mnogo zemalja u svetu koje bi, kao Rusija i Srbija, tokom vekova podržavale i razumevale jedna drugu, koje su i danas posvećene unapređenju i širenju bilateralnih veza. Uveren sam da će naša saradnja postati još bogatija i dinamičnija“, rekao je Čepurin. Dvanaesti jun je dan kada svi Rusi dele najsvetlija, najdublja osećanja: aktivnu ljubav prema otadžbini, ponos, odgovornost za sadašnjost i budućnost Rusije. O tome je danas govorio u svojoj čestitki predsednik Rusije Vladimir Vladimirovič Putin, podsetio je ambasador Čepurin.\n„Cenimo svoju istoriju, svoje tradicije. Verujemo u srećnu budućnost naše zemlje. Činićemo sve radi toga. Za mene je ovaj prijem poseban. Završavajući svoj boravak u Beogradu, toplo mislim na mnoge srpske prijatelje i drugove, sa kojima sam imao sreće da se družim po službenoj dužnosti, ali i u svakodnevnom životu. Biti u Srbiji sedam godina na funkciji ruskog ambasadora je odgovoran, plemenit i zahvalan posao. A i poučan“, rekao je on dodajući da je svoju ljubav prema Srbiji pretočio u knjizi eseja o Srbiji i Srbima, koja će biti objavljena u Beogradu i u Moskvi odmah po završetku njegove misije.\nPrvi primerak knjige na ruskom jeziku Čepurin je poklonio predsedniku Srbije Aleksandru Vučiću, za koga je rekao da je njegovu podršku osećao tokom godina službovanja u Beogradu i koji je izuzetno mnogo uradio za razvoj srpsko-ruskih odnosa. Predsednik Srbije je zahvalio Čepurinu na doprinosu tome da odnosi naših dveju zemalja budu otvoreni i iskreni. „Naši odnosi su danas potpuno drugačiji, mi danas imamo čiste, najčistije odnose, ali ne samo to, mi danas imamo odnose međusobnog poštovanja, razumevanja, rekao bih, iskrene i otvorene“, kazao je Vučić.\nVučić mu je zahvalio i što je, za razliku od mnogih „od nas Srba i od nekih od vas Rusa“ uvek bio čvrsto na zemlji i uvek dobro razumeo koliko je teška pozicija Republike Srbije. „Uvek ste dobro razumeli da nismo veliki kao Rusija i da moramo da vodimo realnu i ozbiljnu politiku. Hvala vam na tome, jer to je bila najveća podrška Srbiji i srpskom narodu“, kazao je Vučić. On je izrazio i iskreno zadovoljstvo zbog činjenice da sa predsednikom Rusije Vladimirom Putinom razvija najbolje i najbliže odnose.\nPredsednik je izrazio nadu da će uskoro, kada se zajedničkim snagama završi velika srpska svetinja Hram Svetog Save, ponovo biti u prilici da ugosti velikog prijatelja Rusije i velikog prijatelja Srbije Vladimira Putina. „Želim vam srećan praznik i veliki dan za Rusiju, a svaki veliki dan za Rusiju važan je i veliki dan i za Srbiju“, rekao je predsednik Vučić uz reči „živelo srpsko-rusko prijateljstvo“.\nNa prijemu, kojem su prisustvovali predsednik Srbije, premijerka Ana Brnabić, predsednica Narodne skupštine Maja Gojković, ministri Aleksandar Vulin, Aleksandar Antić, Nenad Popović, direktor Kancelarije za KiM Marko Đurić, gradonačelnik Beograda Zoran Radojičić, patrijarh Irinej, kao i predstavnici diplomatskog kora, javnog i kulturnog života Srbije, nastupio je čuveni Kubanjski kozački hor.\nVučić čestitao predsedniku Vladimiru Putinu Dan Rusije\nU čestitki, koju je večeras pročitao na prijemu u Ambasadi Rusije, Vučić je, podsetivši ruskog predsednika na nedavnu posetu Beogradu, pored ostalog rekao i da je ta poseta ostavila trag u dušama srpskog naroda i da će ruski i srpski narod budućnost graditi kroz ostvarivanje konkretnih zajedničkih projekata.\n„Poštovani predsedniče, dragi prijatelju,\nPrimite moje srdačne čestitke povodom nacionalnog praznika, uz najbolje želje za dalji napredak prijateljske Rusije i blagostanje bratskog ruskog naroda.\nDan Rusije je više od praznika. To je svetkovina svakog ponosnog ruskog građanina, kao i svakog prijatelja Vaše zemlje koji poštuje neprolazne vrednosti slobodarstva i nezavisnosti. Uz te ideale je ruski narod kroz istoriju očuvao svoju državnost, tradiciju i kulturu i utemeljio današnju Rusiju koja, uz promišljeno, požrtvovano i energično liderstvo, ide čvrsto utemeljenim putem uspeha.\nIskreno me raduju dostignuća Rusije i ruskog naroda na unutrašnjem i međunarodnom planu i kao predsednik Srbije ponosim se bliskošću naših dveju zemalja. Strateški partnerski odnosi Srbije i Rusije, zasnovani na istorijskom prijateljstvu, kao i na međusobnom razumevanju i poštovanju, potvrđeni su Vašom nedavnom posetom. Ona je bila od velikog značaja za dalji razvoj političkog dijaloga i ekonomske saradnje i ostavila je trag u našoj zajedničkoj istoriji, ali i u, slobodan sam da kažem, dušama srpskog naroda. Uveren sam da ćemo budućnost srpsko-ruskih odnosa graditi na tom temelju, kroz ostvarivanje konkretnih zajedničkih projekata.“\nOstavite komentar na Vučić na oproštaju Čepurina


Godfri o gasu: Ako se oslonite samo na Rusiju, biće vam teže – BALKAN TV NOVI SAD\nHomePolitikaGodfri o gasu: Ako se oslonite samo na Rusiju, biće vam teže\nGodfri o gasu: Ako se oslonite samo na Rusiju, biće vam teže\n29/12/2021Redakcija BALKAN TVPolitika, Vesti, Za slajder0\nSrbija treba sama da donese odluke po pitanju energenata, ali je za nju najbolje da diverzifikuje izvore energije i način na koji proizvodi svoju energiju, izjavio je danas ambasador SAD u Beogradu Entoni Godfri.\n„Ako se oslonite samo na snabdevanje iz Rusije, biće vam teže da pregovarate o povoljnoj ceni. Očekujemo da će Srbija uskoro učestvovati u veoma važnom programu za uvođenje uvoza gasa preko Grčke, što je veoma važno partnerstvo. Važno je da uvede nove izvore energije, pre svega, zelene izvore energije. Ponosan sam što američke firme u tom cilju sarađuju sa Srbijom”, rekao je Godfri za TV Prva, preneo je Tanjug.\nNa konstataciju da Srbija želi što jeftiniji gas a da bi on preko američke kompanije bio skuplji, Godfri je rekao da je o tome mnogo razgovarao sa predsednikom Aleksandrom Vučićem i ponovio da je za dugoročnu energetsku budućnost Srbije najbolje da diverzifikuje energiju jer će onda imati bolju cenu.\n„Cilj predsednika Vučića je da učestvuje u još jednom gasovodu sa balkanskim partnerima, tako da bi imala pristup izvorima van Rusije. Nažalost mi vidimo da Rusija pristup energentima koristi za političke svrhe, Srbija ne treba da bude talac samo jednog izvora energije. To je mudra politika i predsednik Vučić to dobro razume”, rekao je Godfri.\n„Srbija je suverena zemlja i mislim da razume da diverzifikuje izvore snabdevanja, kako politički tako i ekonomski”, zaključio je on.\nGodfri je izjavio da je bilateralna bezbednosna saradnja Srbije i SAD na najvišem nivou i da Vašington ne zamera Srbiji najnoviju nabavku naoružanja iz Rusije.\n„Mi priznajemo da se Srbija opredelila za vojnu neutralnost. Ako Srbija želi da bude partner sa Rusijom mi to prihvatamo kao odluku Srbije, ali želimo da bude partner i sa SAD. Mogu da potvrdim da nam je bilateralna bezbednosna saradnja na najvišem nivou”, rekao je Godfri.\nOn je podsetio da Srbija nabavlja naoružanje i opremu i od Francuske, i od SAD, i od drugih zemalja.\nGodfri je istakao da SAD ne vide Srbiju kao pretnju, ali se pita kako susedne zemlje doživljavaju Srbiju, da li postavljaju pitanje koji su ciljevi Beograda i zašto troši novac na naoružanje pre nego na infrastrukturu ili energetiku.\n„Ovo je vreme za investiranje u infrastrukturu i ponosni smo na saradnju koju Srbija ima sa SAD u toj oblasti, iako smo zadovoljni i zbog toga što smo nedavno imali zajedničku vojnu vežbu padobranskih jedinica. Ali, mislim da je prioritet da Srbija bude jak ekonomski partner susednim zemljama”, zaključio je Godfri.\nStigle žalbe reditelja koji smatraju da su oštećeni odlukom Filmskog centra Srbije


Veliko interesovanje budućih srednjoškolaca za Tehničku školu - Pirot Plus Online\nVeliko interesovanje budućih srednjoškolaca za Tehničku školu\n03. jul 2013. 12:07 Društvo Pirot Plus Online\nDrugom dopunom Konkursa za upis u srednje škole utvrđeno je da ogledna odeljenja u Tehničkoj školi sa obrazovnim profilima Tehničar mehatronike i Elektrotehničar za elektroniku na vozilima više nisu ogledna tako da kvote za upis u tim odeljenjima više nisu 24 i 20 već 30 učenika po odeljenju. Aca Božić, direktor škole, kaže da kod učenika postoji veliko interesovanje za sve profile i da očekuje da u prvom upisnom krugu budu popunjena sva mesta.\n- Naš Konkurs sad izgleda ovako smer elektrotehničar informacionih tehnologija, ogled je u pitanju po prvi put u našoj školi 24 učenika, dok će po 30 učenika biti upisano za smer elektrotehničar za elektroniku na vozilima, tehničar mehatronike, tehničar za kompjutersko upravljanje i tehničar drumskog saobraćaja. Za vozače motornih vozila, trogodišnje zanimanje je u pitanju, za profesionalne vozače takođe 30 učenika. To znači da ukupno ima mesta za 174 učenika i očekujemo da sva mesta budu popunjena već u prvom upisnom krugu – kaže Božić.\nRaspored učenika po školama, obrazovnim profilima sa brojem bodova koji su ih kvalifikovali za taj obrazovni profil biće objavljeni 7. jula dok će upis učenika u prvom upisnom krugu biti 8. i 9. jula.


Saleh nudi ostavku krajem godine\nPredsednik Jemena, Ali Abdula Saleh\nPredsednik Jemena Ali Abdulah Saleh rekao je da je voljan da održi prevremene izbore ove godine i napusti položaj do januara, u svetlu sve intenzivnijih opozicionih demonstracija protiv njegove 32-godišnje vladavine.\nNjegov predstavnik za medije rekao je da je Saleh ponudio da podnese ostavku u procesu mirnog prenosa vlasti, pošto je prethodno rekao da će ostati na položaju dok mu ne istekne mandat 2013.\nNovinska agencija „Rojters“ javlja da je koalicija opozicionih grupa odbacila Salehovu ponudu i insistira da on smesta podnese ostavku. Predstavnik opozicije je rekao „da će predstojeći sati biti presudni“.\nSaleh je upozorio vojne lidere da bi svaki pokušaj puča doveo do građanskog rata, pošto je nekoliko visokih vojnih komandanata prešlo na stranu opozicionih demonstranata.\nU govoru koji je prenela nacionalna televizija, Saleh je rekao da bi bilo kakva podela u okviru vojske imala negativan uticaj na čitavu naciju.\nVodeća vojna figura u Jemenu general-major Mohsen al Ahmar bio je među vojnim liderima koji su juče prešli na stranu opozicije. On je rekao da bi „podržao mirnu revoluciju“, pošto je prethodno poslao hiljade vojnika da zaštite demonstrante, koji traže predsednikovu ostavku.\nNiz vladinih funkcionera, plemenskih lidera i diplomata prešao je na stranu demonstranta pošto su naoružani napadači, lojalni predsedniku, u petak otvorili vatru na grupu demonstranta, usmrtivši 52 osobe.


Varhelyi u Parlamentu BiH predstavio plan investicija EU - mojusk.ba\nVarhelyi u Parlamentu BiH predstavio plan investicija EU\n9 Oktobra, 2020 9 Oktobra, 2020 Moj USK\nKomesar Evropske komisije za susjedstvo i proširenje Oliver Varhelyi razgovarao je danas sa rukovodstvom Predstavničkog i Doma naroda Parlamentarne skupštine Bosne i Hercegovine (PSBiH).\nKako je tom prilikom istaknuto, osnovni cilj trodnevnog radnog boravka Varhelya u čak šest zemalja zapadnog Balkana je predstavljanje novog investicijskog plana EU koji će biti poticaj cijelom regionu, ali i ukazivanje na potrebu da zemlje koje teže pridruženju Evropskoj uniji prethodno moraju provesti korjenite reforme, saopćeno je iz Sektor za odnose s javnošću PSBiH.\nVarhelyi je istaknuo da Evropska unija namjerava osigurati devet milijardi eura za grantove i više od 20 milijardi koji se osiguravaju kroz garancije, što je trećina ukupnog GDP-cijelog zapadnog Balkana, te da bi zahvaljujući toj finansijskoj injekciji moguć rast BDP u regionui iznosio od 3,6 posto, mada ima i onih koji tvrde da bi brojka rasta mogla biti veća.\nOn je dodao da će u plasmanu ovih sredstava biti preferirani razvojni projekti koji će značiti istinski napredak ekonomije, a kao najinteresantnije oblasti istaknuo je infrastrukturno povezivanje glavnih gradova regiona, zatim jačanje širokopojasne internet mreže s ciljem uspostavljanja nove digitalne ekonomije, supstituciju uglja takozvanom obnovljivom i zelenom energijom, te polje obrazovanja i stvaranje od Bosne i Hercegovine atraktivnog i prosperitetnog regiona u kojem će mladi stručnjaci tražiti svoju budućnost.\nOn je danas pozdravio inicijativu Mali Šengen kao priliku za lakši i brži potok roba, investicija i usluga između zemalja regiona.\nPosebno je Komesar Evropske komisije izrazio zadovoljstvo činjenicom da su usaglašeni uslovi za održavanje lokalnih izbora u Mostaru, kao i Strategija za rad na predmetima ratnih zločina.\nČlanovi rukovodstva domova saglasili su se sa komesarom Varhelyiem da je u BiH potrebno intenzivno raditi na stvaranju povoljne investicijske klime, što podrazumijeva cijeli niz reformskih zahvata na raznim poljima.\nPozitivno je ocijenjena činjenica da je nakon uspostave vlasti snažno pokrenut proces ispunjavanja 14 prioriteta neophodnih za dobijanje EU kandidatskog statusa.\nIzraženo je očekivanje da bi taj veliki korak ka EU mogao biti napravljen do ljeta 2021. godine, a danas je potcrtano da je u tim razvojnim procesima saradnja s međunarodnom zajednicom vrlo poželjna, ali da je do rješenja potrebno doći prije svega kroz intenzivan dijalog i djelovanje domaćih političkih aktera.\nTakođer, pozdravljena je činjenica da posljednje aktivnosti pokazuju da se stvara nova politička energija i da EU pokazuje pojačan interes za zemlje zapadnog Balkana.\nSredstva koja su namijenjene za njihov ekonomski napredak mogla bi uz kvalitetno investiranje preporoditi zemlje regiona, a Varhelyi je istaknuo da bi u njihovoj realizaciji trebale učestvovati domaće privredne kompanije i kompanije koje dolaze iz zemalja Evropske unije.\nDanas je istaknuto i da je u najužoj vezi sa ekonomskim reformama i cijeli niz političkih poteza koji moraju biti povučeni kako bi u BiH bio stvoren pozitivan ambijent.\nJoš jednom je apostrofirano da će njihov uspjeh direktno ovisiti o spremnosti domaćih političkih snaga da vode konstruktivan dijalog i zajednički traže najbolja rješenja za građane Bosne i Hercegovine – navodi se u saopćenju Sektora za odnose s javnošću PSBiH.\nBajević ostao bez još jednog iskusnog igrača\nDžaferović: Naš put je evropski put, nemamo alternativu!


Home - Boxed • Beocontrol Logistic\nBeocontrol Group Logistics obavlja transport robe iz cele Evrope za Srbiju i obratno. Pored transport robe, bavimo se i organizacijom međunarodnih selidbi. Pre 25 godina počeli smo sa transportom komercijalne robe u međunarodnom...\nMalina je jedno od najomiljenijih voća na ovim prostorima. A sama Srbija je poznata po širokoj proizvodnji malina. Malina je posle jagode najznačajnija voćna vrsta. Desertno je voće a plod se može koristiti u...\nDok je naša roba sa vama ne moramo da mislimo o njoj, jer smo sigurni da ce sa vama biti preveżena u odlicnim uslovima i stici u najboljem stanju. Nećemo vas menjati ni za šta na svetu.


Radio TV Stara Pazova - PREDUZETNIČKI DUH: Cvećara "Simpatija" proširila prostor i ponudu\nPREDUZETNIČKI DUH: Cvećara "Simpatija" proširila prostor i ponudu\nKruna uspešnog privatnog biznisa na čijem je čelu žena je preseljenje cvaćare “Simpatija” u novi, veći i sopstveni poslovni prostor, u ulici Kralja Petra 32 u Staroj Pazovi. Vesna Pop se pre 30 godina hrabro upustila u preduzetničke vode u malom iznajmljenom lokalu. Vesnin uspeh kao žene preduzetnice, ali i kao majke ogleda se u tome što su po uzoru na nju i njeni sinovi pokrenuli sopstveni posao otvarajući firmu Pop balon koja takođe uspešno posluje već duži niz godina, a sada se zajedno nalaze u novom lokalu. Porodica Pop je primer uspešnog poslovanja, ali i samozapošljavanja na kome se sve više insistira. Iako je trebalo mnogo truda i rada i nije uvek bilo lako, na kraju se isplatilo. Posao se razvijao godinama i tako od početne skromne prodaje cveća asortiman je sada upotpunjen pićem i raznim konditorskim proizvodima, a rade se i sve vrste dekoracija kako cvećem tako i balonima s obzirom da je firma Pop balon u istom lokalu.


DPS: „Otimanjem manastira Vlada ruši pravni poredak“ – Portal Luca\nDPS: „Otimanjem manastira Vlada ruši pravni poredak“\nOno što je Vlada Crne Gore sinoć uradila na telefonskoj sjednici predstavlja pravno nasilje kakvo ne pamti civilizovani svijet i svaka radnja koju preduzme u vezi sa vlasništvom nad Cetinjskim manastirom nema bilo kakvu pravnu težinu, saopštio je danas Miloš Nikolić, portparol DPS-a i poslanik u Skupštini Crne Gore. Ističe da je pitanju još jedan čin izdaje i najavljuje krivične prijave protiv onih koji su, kako navodi, učestvovali u pomenutom pravnom nasilju\n„Sve to urađeno je planski, u momentu kada ni premijer ni vicepremijer nijesu u državi, što uostalom i sasvim liči na njih. Taman kao što nijesu imali hrabrosti da stanu pred građane Cetinja, tako su danas i pobjegli od odgovornosti. Današnjim aktom Vlade demonstrirana je i nezapamćena hipokrizija budući da je aktuelna većina pokazala da im sada ne smeta da se svojinska pitanja rješavaju pred upravnim organima koje besprizorno zloupotrebljavaju, iako su čitave prošle godine vapili da je to neprihvatljivo i necivilizovano“, piše u saopštenju.\n„Iako ova Vlada želi još jednom da digne tenzije do usijanja, nemojte nasjesti na njihove pokušaje koje preduzimaju duboko svjesni da su potpuno pogubili konce. Takođe, najavljujemo da će Demokratska partija socijalista podnijeti krivične prijave protiv onih koji su učestvovali u pomenutom pravnom nasilju, koje, ne samo da ruši pravni poredak Crne Gore, nego može imati i nesagledive posljedice po vitalne vrijednosti crnogorskog društva“, zaključuje se.\nMINISTARKA: Kršenje mjera kritikuju oni koji su ih sami kršili\nOBRAD PAVLOVIĆ: Litije za litijum\nNIJE BILO POVRIJEĐENIH: Oštećen avion Vlade Crne Gore


...za više stotina miliona dolara\nPosted sreda 02 06 2021 16:33:28\nKako prenosi portal Businesswire domaći autori igara za mobilne telefone Nordeus, biće prodati američkoj kompaniji Take-Two Interactive Software za 378 miliona dolara.\nPočetna cena od 225 miliona dolara sastoji se od gotovine i 90 miliona dolara u novoizdatim akcijama kompanije Take-Two. Osnivački tim Nordeusa primiće naknadu za akcije i nastaviće da vodi kompaniju. Novčani deo je finansiran iz gotovine kompanije Take-Two.\nOsnovana 2010. godine, Nordeus je kompanija za mobilne igre sa sedištem u Beogradu u Srbiji, najpoznatija po Top Eleven, najuspešnijoj fudbalskoj menadžerskoj simulaciji sa preko 240 miliona registrovanih korisnika.\n„Naše ulaganje u Nordeus jača dalje poslovanje sa mobilnim igarama u Take-Two, u potpunosti se dopunjava sa Social Point-om i Playdots-om i proširuje naš sportski portfolio sa našom prvom fudbalskom ponudom ikad“, rekao je Michael Vorosz, izvršni potpredsednik Take-Two-a.\nTake-Two acquires Top Eleven developer Nordeus in $378 million deal https://t.co/2Zq5PlvKv2 pic.twitter.com/MwGKU0ETee\n— Gamasutra (@gamasutra) June 2, 2021\n„Drago nam je što smo se pridružili porodici Take-Two", dodao je Branko Miluntinović, izvršni direktor i suosnivač Nordeusa.\n"Uzbuđeni smo što naše proizvode i naš rad podižemo sa njima i na lokalnom nivou, dok nastavljamo sa ciljem da Srbiju postavimo na globalnu gaming mapu.“\nIGN Adria čestita na uspešnoj prodaji!\nSpeed Limit - Release Date Trailer.mp4


Press Online :: Vaterpolo :: Zvezdu "napao" stomačni virus, igrači spremni za finale / print=true\nVaterpolisti Crtvene zvezde imali su prethodnih dana problema sa stomačnim virusom, ali su uprkos tome, izborili plasman u finale Kupa Srbije i boriće se večeras za trofej sa večitim rivalom Partizanom.\nZvezda je sinoć u polufinalu savladala Šabac 11:6, dok je Partizan bio bolji od Vojvodine 12:6.\nPredsednik Crvene zvezde Viktor Jelenić rekao je da se svi igrači dobro osećaju, da su jutros trenirali i da su spremni za finale.\n"Stomačni virus zadesio je ekipu pre dva dana. Na tegobe su se prvo požalila tri igrača, a potom se virus raširio, pa smo imali devet igrača na infuziji.Želim da se zahvalim medicinskom timu Urgentnog centra u Nišu, jer su fenomenalno uradili svoj posao. Njihova pomoć bila je dragocena, organizacija izvanredna i za to zaslužuju sve pohvale", istakao je Jelenić.\nFinale između Crvene zvezde i Partizana igra se veceras od 16.45 sati.


Knjižara za svaki grad: Širi se kultura čitanja\nB92\t27.12.2016 18:38\nU okviru inicijative 'Knjižara za svaki grad' koju je pokrenulo Ministarstvo kulture i informisanja, danas je u prostorijama ministarstva potpisan ugovor o otvaranju prve knjižare, i to između Opštine Lebane i Delfi knjižara.\nU prisustvu ministra kulture i informisanja Vladana Vukosavljevića, ugovor su potpisali predsednik opštine Lebane Zoran Ilić i direktor Delfi knjižara Dejan Papić.\nCilj inicijative „Knjižara za svaki grad“ je da svako veće naseljeno mesto dobije knjižaru, što će doprineti decentralizaciji kulturne scene, popularizaciji književnosti i širenju kulture čitanja.\nMinistar Vukosavljević je podsetio da je Vlada Srbije pre nekoliko meseci bila u poseti jugu Srbije i da je Ministarstvo kulture i informisanja, suočeno sa podatkom da postoje mnogi gradovi i naseljena mesta u Srbiji, koji imaju oko 20.000 stanovnika, a nemaju svoju knjižaru, pokrenulo inicijativu „Knjižara za svaki grad“.\n"Sa tom poražavajućom činjenicom javnost je delimično bila upoznata, delimično nije. Pokrenuli smo inicijativu 'Knjižara za svaki grad' i pozvali u pomoć lokalne samouprave i izdavače da vidimo da li, uz dobru volju i trud, uz svest da se takva tužna situacija mic po mic polako rešava, postoje potencijali da napravimo neki pomak – naglasio je Vukosavljević.\nMinistar Vukosavljević je istakao da su predsednik opštine Lebane Zoran Ilić i direktor Delfi knjižara Dejan Papić napravili dobar dogovor, da je opština Lebane ponudila poslovni prostor u samom centru grada, gde će biti otvorena knjižara, i što je veoma važno, zaposleno dvoje ljudi sa liste nezaposlenih.\n"To su mali koraci, neko će reći, ali verujte mi, u simboličkom smislu to je veliki iskorak u vođenju jedne kulturne politike, i korak po korak napredovanje u pravcu konsolidacije jednog obeshrabrujućeg stanja", istakao je Vukosavljević.\nOn je istakao da bez izuzetnog doprinosa lokalne samouprave, predsednika opštine Lebane Zorana Ilića, i direktora Delfi knjižara Dejana Papića, potpisivanje ugovora ne bi bilo moguće.\nAko sve bude kako treba, kako je istaknuto, knjižara u Lebanu biće otvorena tokom februara. Ministar je izrazio nadu da će za manje od godinu dana biti otvoreno još knjižara.\n"Pozivam sve koji mogu da doprinesu da gradovi koji nemaju, dobiju knjižaru, a Ministarstvo kulture i informisanja će učiniti sve da se stvori povoljni ambijent da se takve stvari i dese", istakao je Vukosavljević.\nMinistar je dodao i da će Ministarstvo u kratkom roku predstaviti nacrt Strategije kulturnog razvoja u narednih deset godina.\n"Jedan od bitnih principa te strategije biće politika decentralizacije kulture, što je nama jako važno. Sa žaljenjem konstatujem da je u pojedinim gradovima ili regionima Srbije kultura pomalo zadremala. Duhom kulture mora da diše svako mesto u Srbiji, u skladu sa kapacitetima, mogućnostima, finansijama. Nije uvek stvar u novcu, već i u atmosferi, ambijentu, nadahnuću, želji, potrebama. Na jugu Srbije smo imali priliku da se uverimo da ima dosta prostora da se kulturni ambijent pojača, različitim merama, i finansijskim, i investicionim. Jug Srbije je uvek bio, tako je i danas, vulkan talentovanih i sposobnih ljudi, ljudi koji dišu dahom kulture. Hoćemo da pomognemo jugu Srbije da bude probuđen jer to zaslužuje", naglasio je ministar.\nPredsednik opštine Lebane Zoran Ilić zahvalio se ministru kulture na pokrenutoj inicijativi.\n"Od momenta kada je došlo do ideje do potpisivanja ugovora prošla su samo dva meseca, a to je kod nas jako kratak period. Nadam se da će knjižara biti stecište okupljanja mladih ljudi u kojem će se promovisati lepa, pisana reč, mesto gde ćemo imati priliku da ugostimo i naše eminentne pisce", kazao je Ilić.\nDirektor Delfi knjižare Dejan Papić zahvalio je ministru Vladanu Vukosavljeviću na inicijativi.\n"Moram da kažem da se ne sećam da je za 18 godina koliko se bavim izdavaštvom ikada slična inicijativa potekla iz ovog ministarstva. Ovo je nešto jedinstveno i mi smo otvorenih ruku prihvatili inicijativu i podržaćemo je na svaki način, i sada u Lebanu i kasnije kada se budu pojavile mogućnosti u drugim gradovima", istakao je Papić.\nBrojna istraživanja utvrdila su da je razvijenost čitalačkih navika u direktnoj vezi ne samo sa ličnim razvojem pojedinaca i stepenom kulturnog razvitka čitavog društva, već i sa ekonomskim položajem države. Tamo gde se više čita, po pravilu, više se i zarađuje i ostvaruju se veći uspesi u svim oblastima društvenog života.\nPrva knjižara biće otvorena u Lebanu, a mogućnosti za otvaranje knjižara biće razmotrene i u Vranju, Boru, Rumi, Bačkoj Palanci, Prokuplju, Inđiji, Lazarevcu, Obrenovcu, Vrbasu, Topoli, Smederevskoj Palanci i drugim opštinama sa više od 20.000 stanovnika.\nNovootvorene knjižare neće biti samo prodavnice knjiga, već i mesta održavanja raznovrsnih književnih i kulturnih programa i kontinuirano će doprinositi učešću lokalnih stanovnika u kulturnom životu. U radu knjižara posebna pažnja biće posvećena negovanju čitalačkih navika kod mladih, posebno dece. Ministarstvo kulture i informisanja podsticaće lokalne samouprave da konkretnim merama podrže otvaranje knjižara, i na taj način daju doprinos privrednom razvoju lokalnih sredina i povećanju zapošljavanja.


Home » Prodavnica » TESTER Curalin (42 kapsule – 7 dana)\nTESTER Curalin (42 kapsule – 7 dana)\nTESTER Curalin (42 kapsule - 7 dana) količina\nŽelite da se uverite da je CuraLin suplement koji zaista pomaže osobama koje imaju dijabetes tip 2? To smo vam omogućili tako što smo napravili malu tester bocu dovoljnu za sedam dana upotrebe. Naučnici iz Izraela su izračunali da je samo ovoliko potrebno da biste se uverili u efikasnost ovog preparata. CuraLin je klinički ispitan u SAD i Izraelu, a registrovan je u Ministarstvu zdravlja Republike Srbije\nCuraLin 42 kapsule\nKoliko kapsula sadrži tester bočica CuraLin-a?\nTester bočica CuraLin-a sadrži 42 kapsule.\nPre početka korišćenja konsultujte se sa svojim lekarom. Za osobe koje imaju prosečne dnevne nivoe šećera u krvi niže od 6,7 mmol/l (<120 mg/dl) preporučuje se uzimanje 2 kapsule dnevno, odnosno 1 pola sata posle doručka i 1 pola sata posle večere ili pred spavanje. Za osobe koje imaju prosečne dnevne nivoe šećera u krvi od 6,7 mmol/l do 7,8 mmol/l (120 mg/dl – 140 mg/dl) preporučuje se uzimanje 4 kapsule dnevno, odnosno 1 pola sata posle doručka, 1 pola sata posle ručka i 2 pola sata posle večere ili pred spavanje. Za osobe koje imaju prosečne dnevne nivoe šećera u krvi više od 7,8 mmol/l (>140 mg/dl) preporučuje se uzimanje 6 kapsula dnevno, odnosno 2 pola sata posle doručka, 2 pola sata posle ručka i 2 pola sata posle večere ili pred spavanje. Preporučujemo vam da češće proveravate nivo šećera u krvi kada koristite CuraLin kako biste mogli da pratite svoj napredak, a u prvoj nedelji korišćenja je poželjno da dva do tri puta dnevno proveravate glukozu. Kada vaše vrednosti šećera u krvi dođu u normalu, redukujte svoju terapiju (insulin ili lekovi) u konsultaciji sa lekarom.\nBudite prvi koji će napisati recenziju za „TESTER Curalin (42 kapsule – 7 dana)“ Odustani od odgovora\nNAJBOLJA PONUDA Curalin 5 bočica (5 – 10 meseci)\nSTARTER Curalin 1 bočica (180 kapsula, 30 – 60 dana)\nNAJPOPULARNIJE Curalin 3 bočice (3 – 6 meseci)\nOstvarite 5% popusta na sledeću kupovinu prijavom na newsletter, a istovremeno budite u toku sa najnovijim savetima, istraživanjima i akcijama.


Vesti online / Vesti / Srbija / Policijski sindikati Srbije i Rusije u Republici Srpskoj\nPolicijski sindikati Srbije i Rusije u Republici Srpskoj\nDelegacija reprezentativnog Policijskog sindikata Srbije prisustvovala je na poziv kolega iz Sindikata unutrasnjih poslova Republike Srpske, danu Ministarstva unutrasnjh poslova Republike Srpske u Banjaluci.\nPredsednici sindikata na proslavi Dana policije RS\n- Sa nama je u poseti policajcima RS bila i delegacija Sindikata bezbednosnih sluzbi Ruske federacije, koju je predvodio predsednik Aleksej Lobarjev. Sa Anicom Jondic, predsednicom Sindikata unutrasnjih poslova RS obisli smo, nakon obelezavanja Dana policije RS i spomenik poginulim policajcima Republike Srpske u proslom ratu. Na spomen obelezju uklesana su imena 782 policajca poginula za Republiku Srpsku. Ovo je samo nastavak saradnje nasa tri sindikata na poboljsanju polozaja policajaca u Rusiji, Republici Srpskoj i Srbiji - kaze Veljko Mijailović, predsednik Policijskog sindikata Srbije.\nSaradnja sindikata policije Srbije, Srpske i Rusije\nPolicijski sindikat Rusije


Vukčević: Novosti u potrazi\nIzvor: B92, 10.Maj.2008, 23:37\nBeograd -- Tužilac za ratne zločine Vladimir Vukčević rekao da u vezi sa potragom za Ratkom Mladićem ima mnogo novosti, od kojih su neke doprle do javnosti, dok druge još nisu poznate.\n"Ima mnogo novosti, neke su doprle do javnosti, a neke ne. Nismo ni za trenutak stali u poslu", rekao je Vukčević za "Večernje novosti". Upitan da li je pored Ratka Mladića i hapšenje Radovana Karadžića obaveza Srbije, >> Pročitaj celu vest na sajtu B92 << on je odgovorio da bi to bio slučaj ukoliko bi se Karadžić krio u Srbiji, ali da za sada ne postoje ni jedan dokaz za to.\nVukčević je kazao i da je na osnovu navoda objavljenih u knjizi bivše tužiteljke Haškog Tribunala Karle del Ponte o trgovini ljudskim organima istražni sudija do sada saslušao više od deset svedoka.\n"Uputili smo dopise tužilaštvu Albanije, i zatražili informacije od međunarodnog komiteta Crvenog krsta i UNMIK-a. Vučemo organizovane i promišljene poteze i na tome rade svi nadležni organi", kazao je Vukčević.\nGovoreći o novom glavnom tužitelju Haškog tribunala, Vukčević je rekao da su njegovi utisci o Seržu Bramercu veoma pozitivni i da su se prilikom prvog susreta njih dvojica veoma dobro razumeli.\n"Njega ne zanima politika. On hoće rezultat i ima razumevanja za sve ono što se dešava na našim prostorima. Interesovao se za sve što smo do sada uradili i bio je zadovoljan svime što je čuo i video", naveo je Vukčević.


Velika Gospojina u Karanu u znaku dva jubileja - Užicka Republika Press\nAutor : pasaz.rs\n“Program posvećen Mihailu Milovanoviću ujedno je prilika”, poručuju organizatori , “da se podsetimo još jednog značajnog jubileja koji prevazilazi okvire lokalne zajednice, a to je 800 godina od sticanja samostalnosti naše, pravoslavne crkve. Ovaj jubilej simbolično će biti obeležen besedom koju će govoriti sveštenik Marko Erić”.\n“In Wires” bez međunarodnih učesnika\nBluz i rok festival „In Wires“održaće se od 22. do 24. oktobra u Gradskom kulturnom centru Užice. Ovogodišnji 19.festival, zbog pandemije korona virusa, neće biti međunarodnog ka...\nGuslarsko veče na Svetu Petku\nGradski kulturni centar već četvrtu godinu za redom na praznik Svete Petke, organizuje Guslarsko veče. Ove godine učešće u ovoj tradicionalnoj manifestaciji uzeli su Srđan Avdalović ...\nKanda, Kodža i Nebojša 30. oktobra u GKC-u\nKanda, Kodža i Nebojša su jedan od ključnih sastava sa rok scene iz devedesetih godina, grupa jedinstvene poetske vizije, čiji rad ostaje upamćen kao jedan od vrhunaca pozne faze razvoj...


Licemerje ministra rada - Gojko Vlaović - Dnevni list Danas\nPočetna » Kolumne » Gojko Vlaović » Licemerje ministra rada\nProšlog utorka Zoran Đorđević ušao je u istoriju kao prvi ministar rada koji se pojavio na prvomajskoj sindikalnoj manifestaciji, ali tom prilikom nije izbegao sudbinu nekadašnjeg predsednika Srbije Borisa Tadića od pre deset godina, jer je takođe izviždan od strane prisutnih.\n3Piše: Gojko Vlaović 08. maja 2018. 18.00\nĐorđeviću su tokom obraćanja medijima zviždali i dobacivali pripadnici Levog samita Srbije izražavajući revolt zbog njegovog pojavljivanja na radničkom skupu. Najveći broj okupljenih nije ni znao da se ministar Đorđević nalazi među njima, a nema dileme da bi bio izviždan da se kojim slučajem obratio skupu. Ne samo levičarske organizacije čiji su pripadnici bili prisutni već i gotovo svi radnici bi zvižducima „pozdravili“ ministra u Vladi koja tvrdoglavo insistira na tome da teret „štednje“ treba da padne isključivo na leđa radnih ljudi a nikako krupnog kapitala čijim interesima dosledno služi. Tokom skupa sam sreo bar desetak ljudi povezanih sa sindikalnim pokretom koji su mi predočili da su poneli pištaljke da zvižde ministru rada u slučaju da se pojavi na prvomajskoj manifestaciji.\nĐorđević je komentarišući dovikivanja mladih levičara rekao da je reč o ljudima “ za vreme čijeg detinjstva posle 2000. godine je urađena loša transformacija preduzeća“ aludirajući da je za to kriva prethodna vlast. Izjava ministra rada je apsolutno tačna s tim što je zaboravio da doda da Vlada čiji je član dosledno nastavlja sa antiradničkom politikom i protežiranjem interesa privatnog kapitala, u prvom redu stranog. Zbog toga se može sa pravom konstatovati da je ministrova izjava i pojavljivanje na prvomajskom skupu ništa drugo do najobičnije licemerje. U periodu vladavine Srpske napredne stranke donet je Zakon o radu koji potpuno degradira radnička prava, privatizovan je niz strateški važnih preduzeća, mnoga su gurnuta u stečaj pa potom prodata budzašto a neka su likvidirana. Iako kritikuje prethodnu vladajuću garnituru politička opcija kojoj pripada ministar Đorđević nastavila je sa praksom davanja subvencija stranim investitorima a mnogi od njih zaposlenima isplaćuju minimalac, otpuštaju ih nakon što istekne period novčane podrške države a u pojedinim slučajevima je i zabeležen mobing prema zaposlenima. Ministar Đorđević je deo režima u vreme čije vlasti je radnik Goše izvršio samoubistvo.\nUpravo je to bilo i pitanje koje su mu postavili dvojica učesnika prvomajskog protesta (jedan pripadnik Inicijative Ne davimo Beograd a drugi Čuvara vatre) zbog čega su bezrazložno i sramno uhapšeni jer su navodno „remetili javni red i mir“. NJihovo hapšenje predstavlja uvredu celokupnog radničkog pokreta Srbije jer su oni privedeni kao učesnici sindikalne prvomajske kolone. Baš zato je policija njihovo hapšenje izvela prilično neprimetno plašeći se opravdanog radničkog gneva u slučaju da to primeti veći broj ljudi u koloni.\nOno što je potpuno izvesno je da je sve što se dogodilo očigledna greška u koracima režima. Da je to zaista i tako pokazuje izostanak reakcije Aleksandra Vučića povodom tog događaja Vučić naime ne komentariše ništa što smatra da ne može efikasno da brani. S obzirom na težak ekonomski položaj u zemlji socijalna pitanja su upravo ono što Vučić pokušava da prećuti ne bi li ostala neprimećena. U tome ipak nema uspeha.\n08. maja 2018. u 22.35\nMinistar rada je zainteresovan da razgovara sa nezadovoljnim radnicima.\n09. maja 2018. u 07.40\nA šta je tu pogrešno, ako je čovek hteo na licu mesta porazgovarati sa tim ljudima, čuti šta imaju da kažu?! Man’te se rđava posla. Nisu ni prvi ni poslednji protesti u ovoj državi u proteklih 30 godina..\nE, čuo je šta imaju da mu kažu.\nOčito je da radnici ne dele ljubav koju sindikalno rukovodstvo pokazuje prema ministru.


Portal Sarajevo-RS.com - Košarkaši Srbije idu na četvrtu pobjedu\nčetvrtak, 07 septembar 2017 11:39\nU ovoj grupi, od 13.30 časova sastaju se Rusija i Velika Britanija, dok u 19.45 časova igraju Turska i Letonija. Letonija je prva na tabeli sa sedam bodova, slijede Srbija i Rusija sa istim brojem bodova.\nRadio-televizija Srbije ponovo je saopštila da nije u mogućnosti da na svom HD kanalu emituje utakmice sa Evropskog prvenstva u košarci, jer su prava kupljena samo za zemaljsko emitovanje i to isključivo za teritoriju Srbije.\nŠto se tiče emitovanja RTS-ovih kanala u kablovskim sistemima BiH, ističu, da su kablovski operateri obavezni da zatamne signal RTS-a kada se emituju utakmice, jer je prava za Bosnu i Hercegovinu kupila druga televizija.\nPoslednji put izmenjenočetvrtak, 07 septembar 2017 12:18\nViše iz ove kategorije « Đorđević: I dalje gledamo u svoj tanjir U toku prijave za Ligu rekreativaca Pale »


RTCG - Radio Televizija Crne Gore - Nacionalni javni servis :: Ekonomija :: Poglavlje 17 biće zatvoreno među posljednjim\n11. 11. 2018. 12:44 >> 12:21 0\nPoglavlje 17. koje se odnosi na evropsku i monetarnu uniju, trebalo bi da zbog kompleksnosti mjerila bude zatvoreno među posljednjim i da doprinese efikasnijem upravljanju javnim finansijama, ocijenio je poslanik Demokratske partije socijalista Predrag Sekulić.\n“Imajući u vidu kompleksnost mjerila i činjenicu da je Poglavlje 17 otvoreno kao poslednje poglavlje u junu ove godine, realno je očekivati da ovo poglavlje bude zatvoreno među poslednjim”, rekao je Sekulić u intervjuu agenciji Mina-business.\nSekulić, koji je i predsjednik skupštinskog Odbora za ekonomiju, finansije i budžet, kazao je da će usklađivanje crnogorske legislative sa pravnom tekovinom Evropske unije, u oblasti evropske i monetarne unije, doprinijeti efikasnijioj i transparentnijoj ekonomskoj politici i upravljanju javnim finansijama.\n“Izazovi za zatvaranje ovog poglavlja podrazumijevaju ispunjenje preuzetih obaveza u skladu sa evropskim standardima i propisima, što je sadržano u jasno definisanim mjerilima”, kazao je Sekulić.\nPrema njegovim riječima, mjerila podrazumijevaju izradu akcionog plana za usaglašavanje pravnog okvira sa pravnom tekovinom u oblasti ekonomske i monetarne unije, osiguravanje pune nezavisnosti Centralne banke Crne Gore u cilju utvrđivanja statusa, ciljeva, funkcije i zadataka, kao i zabranu monetarnog finansiranja javnog sektora.\n“Mjerila podrazumijevaju i zabranu privilegovanog pristupa od javnih vlasti finansijskim institucijama i potpunu integraciju Centralne banke u Evropski sistem centralnih banaka”, dodao je Sekulić.\nOn je ocijenio da će usklađivanje crnogorske legislative sa evropskom pravnom tekovinom u toj oblasti uticati na unaprijeđenje ekonomskog ambijenta u potpunosti, što će doprinijeti obezbijeđivanju stabilnosti cijena i fiskalnoj stabilnosti.\n“U skladu sa pravnom tekovinom EU, Zakonom o budžetu i fiskalnoj odgovornosti utvrđena su numerička fiskalna pravila predviđena kriterijima iz Mastrihta, koja se odnose na pravila o deficitu i javnom dugu”, podsjetio je Sekulić.\nDefinisani su limiti maksimalnog deficita i nivoa zaduženosti na nivou bruto domaćeg proizvoda.\nSekulić je podsjetio da je Skupština u julu prošle godine, na predlog Vlade, usvojila Fiskalnu strategiju, koju u skladu sa Zakonom o budžetu i fiskalnoj odgovornosti donosi za vrijeme njenog mandata.\n“Navedeni dokument postavlja polaznu osnovu za obezbijeđivanje zdravog finansijskog upravljanja”, smatra Sekulić.\nOn je saopštio da je u Predlogu Završnog računa budžeta Crne Gore za prošlu godinu navedeno da, ako se budžetska potrošnja umanji za izdatke za razvojne projekte, ostvaren je gotovinski suficit od 51,02 miliona EUR ili 1,2 odsto BDP-a.\n“To ukazuje da su tekući izdaci finansirani iz tekućih prihoda, čime je ispunjen i jedan od glavnih ciljeva definisanih Fiskalnom strategijom”, tvrdi Sekulić.\nOn je podsjetio da je Vlada, u skladu sa Fiskalnom strategijom, usvojila i Smjernice makroekonomske i fiskalne politike za period do 2021. godine, donijela Pravce razvoja Crne Gore do 2021, kao i Srednjoročnu strategiju upravljanja dugom do 2020.\n“Vlada je u januaru ove godine usvojila Program ekonomskih reformi (PER) za period do 2020. godine, koji je strukturiran prema zahtjevima i metodologiji Evropske komisije (EK) i koji predstavlja ekonomsku politiku Crne Gore za ovu godinu i srednjoročni period”, rekao je Sekulić.\nOn smatra da je Izvještaj EK za ovu godinu prepoznao evidentan napredak Crne Gore u toj oblasti.\nKomentarišući to što Crna Gora koristi euro kao zvanično sredstvo plaćanja, Sekulić je kazao da se način na koji ga koristi razlikuje u Ekonomskoj i monetarnoj uniji.\n“Prilikom otvaranja poglavlja, istakli smo da ćemo težiti da ispunimo kriterijume za približavanje eurozoni i da će pitanje koriščenja eura kao zvaničnog sredstva plaćanja biti riješeno u toku pristupnih pregovora”, rekao je Sekulić.\nPredrag Sekulić Poglavlje 17\nIzvještaj EK podsticaj za efikasniji rad u Poglavlju 17\nIma razloga za zadovoljstvo, moralo se više\n03. 06. 2021. 1\nCG bez problema može da vrati dug Kini\n22. 05. 2021. 9\nVlada nedovoljno posvećena EU integracijama\n10:02 Budvani dočekali Đokovića ispred Opštine


Lalatović: "Ne sumnjam u Zvezdu i Partizan" - Sportske.net\nLalatović: "Ne sumnjam u Zvezdu i Partizan"\nTrener fudbalera Čukaričkog Nenad Lalatović rekao je da ne sumnja u Crvenu zvezdu i Partizan i da neće igrati sa "pola gasa" protiv timova koji se bore za evropska takmičenja.\nNajbolji strelac Čukaričkog: ''Partizan je daleko''Lalatović najavljuje uzbudljiv finiš: ''Zvezda šampion, a da li će Partizan igrati u finalu Kupa?''SL - ''Čuka'' i Radnički grabe ka Evropi, evo kako sada izgleda tabelaLalatović: "Nek se igra otvoreno, pa da vidimo ko je bolji"Super liga - Zvezdina "meč lopta"!\n"Verujem da ćemo sami rešavati tu borbu. Nijedog trenutka ne sumnjam u Crvenu zvezdu. Bilo koji igrač Zvezde koji izadje na teren, ginuće za dres koji nosi. Zvezda je najdominantniji tim u ligi i nadam se da će osvojiti tri boda protiv Spartaka. Isti slučaj je i s Partizanom. Favoriti su protiv Napretka i svaki igrač koji bude na terenu braniće dres koji nosi", preneo je klupski sajt reči Lalatovića.\nNaredni rival Čukaričkom biće Voždovac, u petom kolu plej-ofa Super lige Srbije.\n"To je jedan pravi beogradski derbi izmedju dva organizovana kluba. Uveren sam da će o biti lepa utakmica. Nama, kao i njima, potrebni su bodovi u trci za Evropu. Moji igrači daće sve od sebe da zabeleže povoljan rezultat, ali ne smemo zaboraviti da je Voždovac jedna sjajna ekipa i da je sa klupe predvodi moj prijatelj Miloš Veselinović", kazao je Lalatović.\nUtakmica izmedju Čukaričkog i Voždovca igraće se u subotu od 18.00 na Banovom brdu.


Kako do sopstvene elektrane?\n15 Apr 2021 - b92\nZakon o OIE koji će sutra biti usvojen u Skupštini uvodi termin kupac-potrošač (popularno prozjumer). Hoće li građani zaista moći da postanu kupci-potrošači po pojednostavljenoj proceduri i da li će im biti omogućeno da viškove električne energije koju sami proizvedu vrate u mrežu i po kakvim uslovima?\n"Domaćinstva u Srbiji će po novom zakonu o OIE steći pravo da postanu kupci-potrošači, što znači da će postavljanjem panela na krov kuće moći da proizvode i troše tu struju, dok će, kada nema proizvodnje, moći da troše energiju sa mreže, a višak proizvodnje će predavati u mrežu pa bi na kraju meseca račun trebalo da im bude niži za onoliko koliko su više proizveli nego što su potrošili“, rekao je moderator Dejan Stojadinović na konferenciji o solarnoj energiji.\n"U prozjumerima leži ogroman potencijal za iskorišćenje solarne energije. U EU se procenjuje da će do 2050. pola populacije biti prozjumeri“, kazala je Jasmina Trhulj, koja je rukovoditeljka Odeljenja za električnu energiju Energetske zajednice, na panelu „Solar za građane – demokratizacija energetike na delu ili kako do sopstvene solarne elektrane?“.\n„Zemlje EU sada podižu targete za prozjumere, ovih dana je veoma to aktuelno u Austriji, target je udesetostručen, planiraju milion ’ruftopova’ do 2030. godine“, kazala je Trhuljeva.\n„Srbija i ostale zemlje EZ prate trendove u Evropi. Zakon je veoma dobar i daje dobru osnovu da se ’prozjumerizam’ pokrene u Srbiji“, dodala je.\nPrema njenim rečima, Srbija i zemlje Balkana u tom pogledu ne zaostaju mnogo za EU, a možemo i da se poslužimo iskustvima evropskih zemalja pri kreiranju sopstvenog sistema.\nPokušaj da se postane prozjumer\n„Moje domaćinstvo je krenulo s idejom da postanemo prozjumeri, želeli smo da postavimo solarne panele i proizvodimo energiju i pokrijemo oko 60 odsto naše potrošnje u domaćinstvu. Priča počinje još 2016, kada je informisanost svih učesnika u tom procesu bila jako niska“, kazala je Ana Džokić iz energetske zadruge Elektropionir.\n„Na kraju smo stigli do toga da čitavu proizvodnju predajemo mreži, a dve stvari su nam dale signal da odustanemo: da zamenimo monofazno za trofazno brojilo i da se instalira novo brojilo, što je oko dve hiljade evra dodatno. Tada smo isključili elektranu“, kazala je Džokićeva.\n„Onda smo pokrenuli energetsku zadrugu i ponovo krenuli u proceduru jer nam je rečeno da kao domaćinstvo ne možemo da postanemo proizvođači, već mora biti pravno lice“, objašnjava ona i ističe da do danas (sedam meseci) nije dobijen odgovor Distribucije, a sam zahtev košta 50 evra, plus još 30 evra za neke takse, a prolazi se i procedura dobijanja građevinske dozvole kao za bilo koju građevinu, iako se radi o elektrani snage fena za kosu.\nKako će to da to funkcioniše u praksi?\nMiodrag Vuković, direktor firme Conseko, objasnio je prednosti „net-metering“ sistema, koji omogućava da se distributivni sistem koristi kao akumulator viškova proizvedene energije.\nNaime, solarne elektrane za sopstvenu potrošnju daju informacije o proizvodnji i potrošnji električne energije iz mreže i imaju mogućnost da ograničavaju vraćanje energije.\n„Period povratka investicije je oko 7,3 godine, ukoliko bi se sva energija koristila za sopstvenu potrošnju. Taj sistem košta 7.000 evra“, kazao je Vuković predstavljajući sistem i dodao da postoje i jeftiniji, od 3000–4000 evra, u zavisnosti od snage fotonaponskog sistema koju odaberete.\nPrema njegovim rečima, treba odabrati optimalan sistem u odnosu na potrošnju domaćinstva.\n„Složena je procedura u elektrodistibuciji i građevinskom odeljenju jer se traži i lokacijska dozvola, bez obzira na snagu elektrane, što je uz sve ostalo komplikovano i za građane i za distribuciju“, naveo je Vuković i izrazio nadu da će se dodatna administracija izbeći na tim poslovima.\n„Do sada nismo imali zakonske osnove da prepoznamo nove kategorije korisnika“, kazao je Dušan Vukotić, specijalista za upravljanje DEES iz Elektrodistribucije Srbije.\n„Sada se situacija promenila, više mrežu ne posmatramo kao pasivnu, već vrlo aktivnu. Takva mreža donela je potrebu za novim zakonima. Moraćemo da izradimo podzakonska akta. Formirali smo radne timove i postavljeni su nam vrlo kratki rokovi, moraćemo da donesemo pravilo o radu elektrodistributivnog sistema, za par meseci“, kazao je Vukotić.\n„Tek donošenjem novog zakona će se otvoriti mogućnost da nove kategorije budu drugačije tretirane“, dodao je, objasnivši da je to krovni zakon, ali će podzakonski akti i naročito pravilo o radu sistema mnogo toga urediti.\n„Radi se o par meseci, uradićemo to najbrže što možemo“, kazao je Vukotić.\n„Prema zakonu, troškove zamene brojila snosi podnosilac zahteva, kupac-potrošač. Ostaje da vidimo da li će se to menjati. Trošak je reda 40.000–50.000 dinara ukoliko je staro brojilo, a manje ako je novo“, kazao je Dušan Đukić, šef službe za energetiku distributivnog područja Novi Sad, Elektrodistribucija Srbije, govoreći o ubrzanoj proceduri za elektrane snage 8–10 kilovata.\n30 Mar 2021 Vlada Srbije usvojila četiri predloga zakona iz oblasti energetike i rudarstva danas


RTCG - Radio Televizija Crne Gore - Nacionalni javni servis :: Podgorica :: Spasili Ambasadu SAD-a od "napadača"\nVJEŽBA U PODGORICI 09. 06. 2018. 12:47 >> 12:46 5\nVJEŽBA U PODGORICI\nSpasili Ambasadu SAD-a od "napadača"\nPosebna jedinica policije i služba bezbjednosti Ambasade SAD u Podgorici su danas izveli taktičko – pokaznu vježbu kojom je simuliran napad na objekat Ambasade SAD.\nCilj vježbe, kako je saopšteno iz Uprave policije, bio provjera svih činilaca odgovornih za bezbjednost Ambasade SAD tokom kriznih situacija.\n"Ovom vježbom, koja je uspješno izvedena, crnogorska policija i služba bezbjednosti Ambasade SAD su pokazali koordiniranost i spremnost da uspješno odgovore izazovima koji su, kao vježbovna pretpostavka, postavljeni". navodi se u saopštenju.\nTokom vježbe, kako se dodaje, taktički timovi Posebne jedinice policije (PJP) su, brzom reakcijom i u koordinaciji sa kriznim štabom, uspješno neutralisali lica koja su izvršila simulirani napad i nakon toga su uspostavili uslove neophodne za otklananje daljih prijetnji i napada.\n"U izvođenju taktičko – pokazne vježbe su, pored službenika PJP, Centra bezbjednosti Podgorica i više drugih organizacionih jedinica policije i MUP-a koji su inače uključeni u reagovanje u kriznim situacijama, učestvovali i predstavnici drugih službi među kojima su na terenu bili i službenici Zavoda za hitnu medicinsku pomoć, Urgentnog centra i Službe zaštite Glavnog grada", zaključuje se u saopštenju.


Mašine u "Sanici" prekrila paučina, radnici bježe van BiH - Akta.ba\n25.09.2018. 08:21 / Izvor: Nezavisne novine\nProizvodnja u Drvnoj industriji "Sanica" u istoimenom mjestu nadomak Ključa nije pokrenuta ni četiri godine nakon što su "Unsko-sanske šume" kupile ovo preduzeće, koje je decenijama bilo motor ekonomskog razvoja čitavog kraja.\n"Bukov list pada ovih dana na 'Sanicu' i meni kao načelniku, ali i svim građanima Ključa, a pogotovo saničke doline, žao je što firma nije proradila, a polagali smo tolike nade u njenu revitalizaciju. To je bio izvor nade da će se radnici vratiti na posao, da ćemo zaposliti jedan broj mladih ljudi koji, nažalost, napuštaju ove prostore i odlaze trbuhom za kruhom", kaže za "Nezavisne" Nedžad Zukanović, načelnik Ključa.\nOn je podsjetio kako mašine u DI "Sanica" već duže od deceniju stoje ugašene nakon što je proizvodnja u preduzeću prekinuta poslije neuspješne privatizacijske avanture. Kaže kako su lokalne vlasti umorne od neprestanog ponavljanja pitanja o sudbini ovog preduzeća te da su sva dosadašnja obećanja od strane kantonalnih vlasti i nadležnih institucija ostala samo mrtvo slovo na papiru.\nPosljednja nada za "Sanicu" pojavila se prošle godine, kada je interesovanje za njenu kupovinu pokazala katarska kompanija "Hamdo Group". Katarani su obećali da će za kupovinu izdvojiti 2,6 miliona maraka i da će u proizvodni proces i zapošljavanje oko 200 radnika uložiti dodatnih četri miliona maraka. Međutim, naposlijetku se odustalo od prodaje, jer je namjera kupca bila da većinu sredstava za ulaganje obezbijedi kroz kreditni aranžman, pri čemu bi zalog bila imovina firme.\nU preduzeću "Unsko-sanske šume", koje je prije četiri godine postalo vlasnik "Sanice", kažu kako je tada bilo planirano da ovo preduzeće posluje kao njihova firma kćerka i bavi se preradom drveta.\n"Nažalost, pokazalo se kako su predviđena ulaganja prevelik zalogaj za nas, posebno iz razloga što je svake godine dobit našeg preduzeća usmjeravana ka realizaciji javnih projekata u lokalnim zajednicama. Zbog toga smo bili primorani da firmu ponudimo na tržištu", rekao je direktor "Unsko-sanskih šuma" Haris Mešić. U međuvremenu, zbog nezainteresovanosti kupaca proizvodna postrojenja u "Sanici" prekrivena su paučinom i prašinom, a radnici prepušteni sami sebi. Mnogi od njih danas se snalaze kako znaju, a značajan broj je napustio ove prostore i otišao u inostranstvo.\nVlada USK dodijelila 700.000 KM iz ekoloških naknada\nZa 10 godina ugašeno 1.000 radnih mjesta u drvoprerađivačkoj industriji


Svi projekti, Biblioteka Beogradske studije bezbednosti\nVaša lokacija / Beogradski centar za bezbednosnu politiku / O NAMA / Projekti / Svi projekti / Biblioteka Beogradske studije bezbednosti /\nBiblioteka Beogradske studije bezbednosti na novoj Internet adresi\nLjudi: Filip Ejdus\nIdeja o pokretanju biblioteke Beogradske studije bezbednosti, koju su zajednički pokrenuli BCBP i Alexandria Press, nastala je 2007. godine u okviru akademske zajednice Beogradske škole za studije bezbednosti. Osnovna zamisao Biblioteke bila je da se sa jedne strane prevode klasična i neobjavjavljena dela iz ove oblasti, a sa druge objavljuju radovi mladih autora koji tek ulaze u ovo istraživačko polje. Na taj način, Biblioteka ima za cilj razvijanje bezbednosne akademske zajednice i kulture ali i popularizaciju studija bezbednosti u Srbiji.\nPosebna pažnja Biblioteke biće posvećena upoznavanjem sa najvećim teorijskim dostignućima i debatama u studijama bezbednosti i međunarodnim odnosima. Zbog toga smo Biblioteku otvorili verovatno najcitiranijim ali takođe i najkritikovanijim delom američkog autora Keneta Volca, Teorija međunarodne politike iz 1979. godine, u kome je postavio osnove strukturalnog realizma, odnosno neorealizma, kojia će dugo nakon toga biti dominantna teorija međunarodne politike i bezbednosti.\nEdicija je nastavljena objavljivanjem knjige Roberta Kejgena, „Povratak istorije i kraj snova“, odnosno Ivera Nojmana, „Značenje, materijalnost, moć“.\nPozivamo sve autore, a posebno studente poslediplomce, koji imaju neobjavljene zanimljive i teorijski utemeljene rukopise iz oblasti studija bezbednosti, a voleli bi da ih objave, da ih posalju na adresu office@ccmr-bg.org.